text:
321Morago ga dilo tseo le boikanyo joo ga tla Saneheribe kgosi ya Asiria, a tsena mo nageng ya Juta, a dikanyetsa metse e e femetsweng ka ntwa, a re o a e ithopela.
2Jaanong ya re Hesekia a bona Saneheribe a tla a ikaeletse go tlhasela Jerusalema, 3a utlwana le dikgosana tsa gagwe le bagale ba gagwe go katela metswedi e e neng e le ka fa ntle ga motse, mme ba mo thusa. 4Ga phuthega batho ba bantsi, ba katela metswedi yotlhe le nokana e e elang e ralala lefatshe ba re: “Dikgosi tsa Asiria di tla bo di fitlhelelang metsi a mantsi?” 5Hesekia a ba a nna pelokgale a aga lobota lotlhe lo lo neng lo thubilwe, a aga dinaka tsa phemelo mo godimo ga lone le lobota lo longwe ka kwa ntle, a tiisa kago ya phemelo ya Milo mo motseng wa ga Dafita, a dira dibolai ka bontsi le dithebe.
6A ba a baya balaodi ba ntwa ba ba laolang batlhabani, a ba phuthela kwa go ene kwa patlelong ya kgoro ya motse, a bua nabo, a tiisa dipelo tsa bone a re:
7“Tiang lo nne pelokgale se boifeng, se tshogeng kgosi ya Asiria le bontsi jotlhe jo bo nang nayo. Gonne yo o nang le rona o mogolo bogolo go yo o nang nayo.
8Yona e na le letsogo la nama fela, mme yo o nang le rona ke Morena, Modimo wa rona, go re thusa le go re tlhabanela ditlhabano tsa rona.” Mme batlhabani ba ikanya mafoko a ga Hesekia kgosi ya Juta.
9Morago ga moo Saneheribe, kgosi ya Asiria, a roma batlhanka ba gagwe kwa Jerusalema, ene a ntse a le kwa Lagiše a na le mephato yotlhe ya gagwe. Ba fitlha kwa go Hesekia, kgosi ya Juta, le kwa go Bajuta botlhe ba Jerusalema ba re: 10“Saneheribe, kgosi ya Asiria, e bua jaana e a re: ‘Lo ikantse eng, fa lo ntse mo Jerusalema yo o dikanyeditsweng ka ntwa? 11Ruri Hesekia o a lo aketsa, o lo bolaya ka tlala le lenyora, mme o ntse a re: Morena, Modimo wa rona, o tla re namolela mo diatleng tsa kgosi ya Asiria. 12A ga se ene Hesekia yo o tlositseng dithota tsa tlhabelo tsa ona le dialetare tsa ona, a raya batho ba Juta le ba Jerusalema a re: Obamelang fa pele ga aletare e le nngwe fela, lo tshube maswalo mo go yona? 13A ga lo itse se nna le borre re se diretseng merafe yotlhe ya mafatshe? A tota medimo ya ditšhaba tsa mafatshe e kgonne go namolela mafatshe a tsona mo diatleng tsa me? 14Ke ofe modimo mo medimong yotlhe ya ditšhaba tseo tse borre ba di bolaileng ka khutso ya Modimo, o o kgonneng go pholosa morafe wa ona mo diatleng tsa me, mo Modimo wa lona o ka bong o kgona go lo pholosa mo diatleng tsa me? 15Jaanong he, a Hesekia a se lo tsietse le e seng go lo timetsa ka mokgwa o o ntseng jalo, se mo dumeleng; gonne ga go na modimo ope wa setšhaba sepe le wa bogosi bope o o kileng wa kgona go golola morafe wa ona mo diatleng tsa me le mo diatleng tsa borre. Mme Modimo wa lona ona o tla tlhaela bogolo jang go ka lo pholosa mo diatleng tsa me!’ ”
16Mme batlhanka ba gagwe ba bua tse dingwe gape tsa go kgala Morena, Modimo, le tsa go nyatsa Hesekia, motlhanka wa gagwe. 17Le gona Saneheribe o na a kwadile lokwalo lwa go kgoba Morena, Modimo wa Iseraele, le lwa go o roga a re: “Modimo wa ga Hesekia ga o kitla o pholosa morafe wa ona mo diatleng tsa me fela jaaka medimo ya ditšhaba tsa mafatshe e se ka ya pholosa merafe ya yona mo diatleng tsa me.” 18Ba bile ba tlhatlosa mantswe, ba tlhaeletsa batho ba Jerusalema ka Sejuta ba ba neng ba le mo loboteng, e le go ba boifisa le go ba nyemisa moko gore ba tle ba thope motse. 19Ba bua tsa go kgala Modimo wa Jerusalema jaaka ba kgala medimo ya merafe ya lefatshe e e leng dibopiwa tsa diatla tsa batho fela.
20Mme e rile kgosi Hesekia le moporofeti Jesaya, morwa Amotse, ba rapela ka ntlha ya tseo ba goela legodimong. 21Morena a roma moengele, ene a nyeletsa bagale botlhe le bagogi le balaodi mo bothibelelong jwa kgosi ya Asiria, mo e bileng ya boela kwa lefatsheng la yona ka ditlhong. Jaanong ya re e tsena mo tempeleng ya modimo wa yona, bana ba yona, ba e ba tsetseng, ba e bolaela teng ka tšhaka.
22Ka mokgwa oo Morena a pholosa Hesekia le baagi ba Jerusalema mo diatleng tsa ga Saneheribe, kgosi ya Asiria, le mo diatleng tsa baba botlhe, a ba naya boikhutso ntlheng tsotlhe. 23Ba bantsi ba nna ba isetsa Morena dineo kwa Jerusalema le Hesekia kgosi ya Juta, ba e ntshetsa dilo tsa botlhokwa mo e bileng ya godisiwa morago ga tseo mo matlhong a ditšhaba tsotlhe.
24E rile mo metlheng eo Hesekia a lwala lwa go swa a rapela Morena, mme ene a mo utlwa, a mo naya sesupo se se gakgamatsang. 25Mme Hesekia a se ka a lebogela se a se diretsweng, a ikgodisa; ka moo a tukelwa bogale le ba Juta le ba Jerusalema.
26Le gale Hesekia a ikwatlhaela boikgodiso jwa pelo ya gagwe mmogo le baagi ba Jerusalema; ka moo bogale jwa Morena jwa se ka jwa ba wela mo metlheng ya ga Hesekia.
27Hesekia o ne a na le khumo le tlotlo mo gogolo thata, a ba a itirela matlwana a polokelo ya selefera le gouta le majwana a a tlhokegang le makga le dithebe le dilwana tsa mefutafuta tse di eletsegang 28le matlo a polokelo a kotulo ya mabele le matute a moweine le lookwane le maraka a diruiwa tsa mefutafuta le meraka ya matlhape. 29A ba a itirela metse le leruo le legolo la difutshane le dikgomo; gonne Modimo o ne o mo tshegofaditse ka dithoto tse dintsi thata. 30Ke ene Hesekia yo o neng a thiba kelelo e e kwa godimo ya metsi a noka ya Kihone, a a folosa a a tsamaisa ntlheng ya bophirima ya motse wa ga Dafita. Hesekia o ne a tlhogonolofala mo tirong nngwe le nngwe ya gagwe. 31Le gona o ne a ntse jalo, fa barongwi ba babusi ba Babele ba tla ba romilwe kwa go ene go botsolotsa ka ga sesupo se se gakgamatsang se se dirafetseng mo lefatsheng; ke fa Modimo o mo tlogela fela go mo leka gore o itse tsotlhe tse di leng mo pelong ya gagwe.
32Ditirafalo tse dingwe tsa ga Hesekia le ditiro tsa gagwe tsa tumelo-Modimong kana di kwadilwe mo ponong ya moporofeti Jesaya morwa Amotse le mo lokwalong lwa dikgosi tsa Juta le Iseraele. 33Mme Hesekia a robala le borraagwe, a fitlhwa fa thotaneng ya diphupu tsa boora Dafita. Batho botlhe ba Juta le baagi ba Jerusalema ba mo direla ka tlotlo mo losong lwa gagwe. Mme Manase morwawe a nna kgosi mo boemong jwa gagwe.


c: text/html

text:
331Lefoko la Morena le tsile kwa go nna la re: 2“Morwa-motho, bua le batho ba morafe wa gago, ò ba ree o re: ‘Fa ke tlisetsa lefatshe lengwe tšhaka, mme batho ba lefatshe leo ba tlhopha monna mo go bone, ba mo dira motlholedi wa bone; 3ene fa a bona tšhaka e tlela lefatshe leo, o tla letsa lonaka, a tlhagisa morafe. 4Jaanong fa motho a utlwa modumo wa lonaka fela, mme a sa dumele go tlhagisiwa; fa tšhaka e tla, e mo gapa, foo madi a gagwe a tla tshololwa e le molato wa gagwe. 5O utlwile mokgosi wa lonaka, mme ga a ka a tlhagisega, o tla swa e le molato wa gagwe. Mme yo o dumetseng go tlhagisiwa o pholositse bophelo jwa gagwe. 6Mme fa motlhodi a bona tšhaka e tla, a sa letse lonaka; fa morafe o sa tlhagisiwe, mme tšhaka e tla, e bolaya mongwe wa ona, ene yo, o tla bo a bolailwe ka ntlha ya molato wa gagwe, mme madi a gagwe ke tla a lopa mo diatleng tsa motlhodi.’
7“Wena morwa-motho, ke go dirile motlholedi wa Baiseraele. Jaanong fa o utlwile lefoko le le tswang mo molomong wa me, o ba tlhagise, o romilwe ke nna.
Jes. 56:10
Baheb. 13:17
8Fa ke raya moikepi ke re: ‘Wena moikepi, ò tshwanetse go swa!’ mme ò sa bue sepe go tlhagisa moikepi gore a tlogele mokgwa wa gagwe, foo ene moikepi o tla swa ka ntlha ya molato wa gagwe, mme madi a gagwe ke tla a batla mo diatleng tsa gago. 9Mme fa ò tlhagisitse moikepi yoo ka ntlha ya tsamao ya gagwe gore a e tlogele, mme a sa tlogele tsamao ya gagwe, foo o tla swa ka molato wa gagwe, mme wena o pholositse bophelo jwa gago.
10“Wena morwa-motho, raya Baiseraele o re: Lo buile jaana lwa re: ‘Ditlolo tsa rona le dibe tsa rona di a re imela, re nyelela ka tsona. Re ka phela jang?’ 11Ba ree ò re: ‘Morena Modimo o buile wa re: Ka bophelo jwa me! Ga ke kgatlhwe ke loso lwa moikepi. Se se nkgatlhang ke fa moikepi a tlogela tsamao ya gagwe, a phela. Boang, lo tlogele ditsela tse di bosula tsa lona! Lo ratelang go swa, lona Baiseraele?’
Jes. 55:7
Joele 2:12,13
12“Wena morwa-motho, raya batho ba morafe wa gago ò re: ‘Tshiamo ya mosiami ga e nke e mo pholosa ka letsatsi la go ikepa ga gagwe; gape boikepo jwa moikepi ga bo nke bo mo diga ka letsatsi le a tlogelang boikepo jwa gagwe ka lone; le gona mosiami ga a kgone go phologa ka tshiamo ya gagwe ka letsatsi le a leofang ka lone.’
18:24
13Fa ke raya mosiami ke re: ‘Ruri, ò tla phela!’ mme ene a ikaega ka tshiamo ya gagwe, a dira tshiamololo, foo tshiamo yotlhe ya gagwe ga e nke e gopolwa, mme o tla swa ka tshiamololo e o e dirileng. 14Fa ke raya moikepi ke re: ‘Ruri, ò tla swa!’ mme a tlogela boleo jwa gagwe, a dira tse di siameng le tse di tshwanetseng; 15fa moikepi a rebola peeletso, a busa tse a di thukhuthileng, a sepela ka fa melaong ya bophelo, a sa dire tshiamololo, foo o tla phela tota; ga a nke a swa.
Luka 19:8
16Maleo otlhe a gagwe a o leofileng ka ona ga a kitla a a balelwa. O dirile ka tshiamo le ka tshwanelo; ruri, o tla phela.
17“Mme batho ba morafe wa ga eno ba re: ‘Tsela ya Morena ga e a siama,’ etswe e le tsela ya bone ka bosi e e sa siamang.
18Fa mosiami a tlogela tshiamo ya gagwe, a dira tshiamololo, o tla swa ka ntlha ya moo. 19Mme fa moikepi a tlogela boikepo jwa gagwe, a dira ka tshiamo le ka molao, foo o tla phela ka go dira jalo. 20Mme lona lo a re: ‘Tsela ya Morena ga e a siama.’ Mme ke ntse ke atlhola mongwe le mongwe wa lona Baiseraele ka fa tsamaong ya gagwe.”
21E rile ka ngwaga wa 12 wa botshwaro jwa rona, ka kgwedi ya lesome, ka letsatsi la botlhano ga tla mofalodi kwa go nna, a tswa kwa Jerusalema, a re: “Motse o thopilwe.”
22Seatla sa Morena se ne se le mo go nna mantsiboana, mofalodi a ise a tle, Morena a ise a bule molomo wa me; ga tsamaya a tla kwa go nna mo mosong, ke fa molomo wa me o bulega, ke sa tlhole ke le semumu.
23Lefoko la Morena la ba la tla kwa go nna la re: 24“Morwa-motho, ba ba nnang mo maropeng ale a a mo nageng ya Iseraele ba bua ba re: ‘Aborahame o ne a le mongwe fela, mme a rua lefatshe; rona re ba bantsi, re neilwe lefatshe go nna boswa.’
Mal. 2:15
25“Ke moo ò ba ree o re: ‘Morena Modimo o bua jaana o a re: Lo ja nama e e nang le madi, lo tsholeletsa matlho kwa medimong e e maila ya lona, lo tsholola madi. A lo gopola gore lo ka rua lefatshe? 26Lo ikaega ka ditšhaka tsa lona, lo dirile makgapha, mongwe le mongwe o sentse mosadi wa mongwe-ka-ene. A lona lo tla rua lefatshe?’
27“O ba ree jaana ò re: ‘Morena Modimo o bua jaana o a re: Ka bophelo jwa me! Ruri, ba ba mo maropeng ba tla wa ka tšhaka; ba ba kwa nageng ke tla ba dira dijo tsa dibata; ba ba mo dikgageng le mo mengobong ba tla swa ka leroborobo. 28Ke tla fetola lefatshe sekaka le theregiso; boikgantsho jwa thata ya lone bo tla khutlisiwa; dithaba tsa Iseraele di tla nna senya, go se na yo o di ralalang. 29E tla re ke sena go dira lefatshe sekaka le theregiso ka ntlha ya makgapha otlhe a ba a dirileng, ba itse gore ke nna Morena.’
30“Wena morwa-motho, batho ba morafe wa ga eno ba buisanya ka ga gago mo malapeng le mo mejakong ya matlo, mongwe le mongwe a bua le morwa-rraagwe, ba raana ba re: ‘A re ye tlhe, re utlwe se lefoko le le tswang mo Moreneng le se bolelang.’ 31Jaanong ba phuthegela kwa go wena jaaka morafe, ba nna fatshe fa pele ga gago jaaka morafe wa me, ba utlwa mafoko a gago, mme ga ba a ke ba a dirafatsa; gonne ba bua maikano a lorato ka melomo ya bone, mme dipelo tsa bone di latetse kgwebo ya bone ya tshiamololo.
Jak. 1:22
32Bona, o tshwana le moopedi wa difela tsa lorato mo go bone, o na le lentswe le le monate, o itse go letsa sentle: Ba utlwa mafoko a gago, mme ba se ke ba a dirise. 33Bona, dipolelelopele di tla dirafala. Mme fa di dirafala, foo ba tla itse fa ba ne ba na le moporofeti.”

robotstxt: allowed

filter: keep


text: 6 Bana, utlwang batsadi ba lona+ go dumalana le thato ya Morena,* ka gonne seno se siame.2 Taelo ya ntlha e e nang le tsholofetso ya re, “Tlotla rrago le mmago+3 gore dilo di go tsamaele sentle* le gore o tle o tshele lobaka lo loleele mo lefatsheng.”4 Lona borre, lo se ka lwa tshwenya bana ba lona,+ mme tswelelang lo ba godisa ka go ba otlhaya le go ba kaela*+ ka tsela e Jehofa* a batlang ka yone.+5 Batlhanka, utlwang beng ba lona ba ba mo lefatsheng,+ lo ba tlotle e bile lo ba boife, mme lo ba ikobele ka dipelo tsotlhe jaaka lo ikobela Keresete,6 e seng fela fa lo lebilwe ke batho gore lo ba kgatlhe,*+ mme lo dire jalo ka gonne lo le batlhanka ba ga Keresete, lo dira thato ya Modimo ka pelo yotlhe le ka maatla otlhe.+7 Direlang beng ba lona ka go rata jaaka e kete lo direla Jehofa*+ e seng batho,8 gonne lo a itse gore sengwe le sengwe se se molemo se lo se dirang, e ka tswa lo le batlhanka kgotsa lo se batlhanka, Jehofa* o tla lo duela ka ntlha ya sone.+9 Mme lona beng, tswelelang lo tshwara batlhanka ka tsela e e tshwanang, lo sa ba tshosetse, ka gonne lo a itse gore Mong wa bone le wa lona o kwa magodimong,+ mme o tsaya batho ka go lekana.10 La bofelo, e kete Morena a ka lo naya maatla+ a dirisa nonofo ya gagwe e kgolo.11 Aparang diaparo tsa ntwa tse di feletseng+ tse di tswang kwa Modimong gore lo tle lo kgone go ema lo tiile. Fa lo dira jalo lo tla kgona go emelana le maano* a a boferefere a ga Diabolo;12 ka gonne ga re lwe+ le batho, mme re lwa le dipuso, le balaodi, le babusi ba lefatshe leno le le mo lefifing, le meya e e bosula+ e e kwa magodimong.13 Ka ntlha ya seno, aparang diaparo tsa ntwa tse di feletseng tse di tswang kwa Modimong,+ gore lo tle lo kgone go itsetsepela fa mmaba a lo tlhasela,* le gore fa lo sena go dira sengwe le sengwe, lo eme lo tiile.14 Ka jalo, emang lo tiile, lo ipofile ka lebanta la boammaaruri mo lothekeng,+ mme lo apere seiphemelo sa sehuba sa tshiamo,+15 le dinao tsa lona di ikemiseditse go ya go rera dikgang tse di molemo tsa kagiso.+16 Kwantle ga dilo tseno tsotlhe, tsayang thebe e kgolo ya tumelo,+ e lo tla e dirisang go tima metswi* yotlhe e e fisang e e konopiwang ke Satane.*+17 Gape, rwalang tlhoro ya phemelo ya poloko,+ lo bo lo tsaya tšhaka ya moya, e leng lefoko la Modimo,+18 mme lo tswelele lo rapela ka lobaka longwe le longwe+ lo tlhotlhelediwa ke moya o o boitshepo, lo rapela dithapelo tsa mefuta e e farologaneng e bile lo rapela ka tlhoafalo.*+ Mme gore lo dire jalo, nnang lo tsogile e bile ka metlha lo rapelela botlhe ba ba boitshepo ka tlhoafalo.19 Le nna lo nthapelele, gore fa ke bua ke newe mafoko a a tshwanetseng, gore ke tle ke kgone go bua ka bopelokgale fa ke itsise sephiri se se boitshepo sa dikgang tse di molemo,+20 tse ke leng moemedi wa tsone+ ke bofilwe ka dikeetane, le gore ke tle ke bue ka tsone ka bopelokgale jaaka ke tshwanetse go bua.21 Jaanong Tikiko,+ mokaulengwe yo o rategang e bile e le modiredi yo o ikanyegang mo Moreneng, o tla lo bolelela sengwe le sengwe ka nna le gore ke tsoga jang.+22 Ke mo romela kwa go lona ka jone boikaelelo jono, gore lo tle lo itse gore re tsoga jang le gore a lo gomotse.23 E kete bakaulengwe ba ka nna le kagiso le lorato mmogo le tumelo e e tswang kwa Modimong Rara le Morena wa rona Jesu Keresete.24 E kete bopelonomi jo bogolo* bo ka nna le botlhe ba ba ratang Morena wa rona Jesu Keresete ka lorato lo lo sa feleng.


text:
171Dilo tseo Jesu o ne a di bua. Jaanong a tsholeletsa matlho kwa legodimong a re: “Rara, nako e tsile; galaletsa Morwao gore Morwao a go galaletse, 2jaaka o mo neile thata mo nameng yotlhe gore mongwe le mongwe yo ò mo mo neileng a mo nee bophelo jo bo sa khutleng.
3Mme botshelo jo bo sa khutleng ke fa ba go itse o le Modimo wa boammaaruri o le wesi, le Jesu Keresete yo ò mo romileng.
4Ke go galaleditse mo lefatsheng ka go fetsa tiro e o e nneetseng go e dira. 5Jaanong, wena Rara, nkgalaletse mo go wena ka wesi ka kgalalelo e ke neng ke na le yona fa go wena, lefatshe le ise le nne teng.
17:24
Bafil. 2:6
6“Leina la gago ke le senoletse batho ba o ba nneileng, ba tswa mo lefatsheng; e ne e le ba gago, o ba nneile, e bile ba tlhokometse lefoko la gago.
7Jaanong ba itse gore tsotlhe tse o di nneileng di tswa go wena. 8Gonne ke ba neile mafoko a o a nneileng, mme ba a amogetse, ba bile ba itse ruri gore ke tswa go wena, ba dumetse gore o nthomile.
9“Ke a ba rapelela; ga ke rapelele lefatshe, mme ke rapelela ba o ba nneileng; gonne ke ba gago.
10Tsotlhe tse e leng tsa me ke tsa gago, mme tse e leng tsa gago ke tsa me, mme ke galaleditswe ka bone.
11Nna ga ke tlhole ke le mo lefatsheng, mme bone ba mo lefatsheng. Nna ke tla koo go wena. Rara yo o Boitshepo, ba femele, ba nne mo leineng la gago le o le nneileng, gore ba nne bongwefela jaaka rona.
12E rile ke sa ntse ke na nabo mo lefatsheng, ka ba femela ka leina la gago; ba o ba nneileng ka ba disa. Ga go ope wa bone yo o latlhegileng, fa e se morwa-tatlhego, gore Lokwalo lo dirafale.
109:8
Joh. 6:39
13Jaanong ke tla koo go wena, mme ke bua dilo tse mo lefatsheng gore ba nne le boitumelo jwa me, bo tlale mo go bone.
14Ke ba neile lefoko la gago, mme lefatshe le ba tlhoile; gonne ga se ba lefatshe, jaaka le nna ke se wa lefatshe.
15Ga ke kope gore o ba tlose mo lefatsheng, mme e le gore o ba femele mo go yo-o-bosula.
16Bone ga se ba lefatshe, jaaka nna ke se wa lefatshe. 17Ba itshepise ka boammaaruri; lefoko la gago ke lone boammaaruri.
18Ke ba romile mo lefatsheng, fela jaaka o nthomile mo lefatsheng.
19Ke iitshepisa ka ntlha ya bone gore le bone e nne ba ba itshepisitsweng ka boammaaruri.
20“Ga ke rapelele bone fela, mme ke rapelela le ba ba tla dumelang mo go nna ka lefoko la bone, 21gore ba nne bongwefela botlhe jaaka wena Rara o le mo go nna, le nna ke le mo go wena; a le bone ba nne bongwefela mo go rona, mo lefatshe le ka dumelang, fa o nthomile.
22Ke ba neile kgalalelo e o e nneileng gore ba nne bongwefela jaaka rona re le bongwefela;
23nna ke le mo go bone, le wena o le mo go nna, gore ba nne bongwefela ka botlalo, mo lefatshe le ka itseng, fa o nthomile; o bile o ba ratile jaaka o nthatile.
24“Rara, ke rata gore ba o ba nneileng le bone ba nne le nna kwa ke leng teng, gore ba bone kgalalelo ya me e o e nneileng, ka o nthatile lefatshe le ise le thaiwe.
25Rara wa tshiamo, lefatshe ga le a ka la go itse, mme nna ke go itsile; le bone ba, ba lemogile, fa o nthomile. 26Leina la gago ke le ba itsisitse, mme ke tla fela ke le ba itsise gore lorato lo o nthatileng ka lone lo nne mo go bone, le nna ke nne mo go bone.”


text:
171Jaanong a raya barutwa ba gagwe a re: “Dikgopiso ga di ka ke tsa thibelwa go tla; mme go latlhega yo di tlang ka ene. 2Go ka nna botoka mo go ene, fa lolwala lo ka gokelelwa mo molaleng wa gagwe, mme a digelwa mo lewatleng, bogolo go gore a kgopise mongwe wa ba babotlana ba.
3Itiseng!
“E re fa mokaulengwe wa gago a leofa, o mo kgalemele; mme fa a ikwatlhaya, o mo itshwarele.
4Fa a go leofela gasupa ka letsatsi, mme a boela gasupa kwa go wena a re: ‘Ke a ikwatlhaya,’ o mo itshwarele.”
5Jaanong baapostolo ba raya Morena ba re: “Re okeletse tumelo!”
6Mme Morena a re: “Fa lo ka bo lo na le tumelo e e kana ka tlhaka ya peo ya mmasetete, lo ne lo ka raya setlhare se sa mmurubele lo a re: ‘Kumoga o itlhome mo lewatleng!’ mme se ka lo utlwa.
21:21
7“Ke ofe wa lona yo e ka reng a na le motlhanka yo o lemang, gongwe yo o disang, ya re a tswa kwa tshimong, a mo raya a re: ‘Akofa o tle, o nne fa dijong’? 8Mme ga ke re, o ka mo raya a re: ‘Baakanya se ke tla lalelang ka sona, o itlame, o ntirele, ke tle ke je, ke nwe pele; mme morago ga moo o ka ja, wa nwa’? 9A o a tle a leboge motlhanka, ka a dirile tse a di laetsweng? Ga ke gopole jalo. 10Le lona jalo e ne e re lo sena go dira tsotlhe tse lo di laetsweng, lo re: ‘Re batlhanka ba re se nang molemo; re dirile fela se re neng re tshwanetse go se dira.’ ”
11E rile ba etela kwa Jerusalema, a ralala naga e e fa gare ga Samaria le Galelea.
13:22
12Ya re a tsena mo motsaneng mongwe, banna ba le some ba balepero ba mo kgatlhantsha, ba emetse kgakala;
13ba tsholetsa mantswe ba re: “Jesu, Moruti, re utlwele botlhoko!”
14Ya re a ba bona, a ba raya a re: “Yaang lo itshupetse baperesiti!”
Ya re ba tsamaya, ba phepafala.
Lef. 14:2,3
15Fa jaanong mongwe wa bone a bona gore o fodisitswe, a boa, a galaletsa Modimo ka lentswe le legolo, 16a ba a wela fa fatshe ka sefatlhego fa dinaong tsa gagwe, a mo leboga; mme yoo ya bo e le Mosamaria. 17Mme Jesu a araba a re: “A ga go a fodisiwa ba le some? Ba ba robongwe ba kae? 18A ga go a bonwa ope mo go bone yo o boileng go naya Modimo tlotlo, fa e se moeng yo?” 19Jaanong a mo raya a re: “Nanoga o tsamae; tumelo ya gago e go pholositse.”
20E rile a bodiwa ke Bafarisai gore puso ya Modimo e tla tla leng, a ba araba a re: “Puso ya Modimo ga e tle mo e ka lejwang ka matlho;
21le gona ga ba nke ba re: ‘Bonang, ke e!’ gongwe: ‘Ke ele!’ Gonne itseng gore puso ya Modimo e teng mo go lona.”
22A ba a raya barutwa a re: “Metlha e tla tla e lo tla eletsang go bona lengwe la malatsi a Morwa-Motho ka yona, mme ga lo nke lo le bona. 23Ba tla lo raya ba re: ‘Bonang, ke yole!’ gongwe ‘Bonang, ke yo!’ Se tsamaeng le e seng go ba ela tlhoko.
24Gonne Morwa-Motho, mo letsatsing la gagwe, o tla nna jaaka legadima le le gadimang, le tswa ntlheng nngwe ya legodimo, le phatsimela kwa ntlheng e nngwe.
25Mme pele o tshwanetse go boga di le dintsi le go latlhwa ke ba metlha eno.
26Mo malatsing a Morwa-Motho go tla nna fela jaaka go kile ga dirafala mo malatsing a ga Noa:
27Ba ne ba ja, ba nwa, ba nyala, ba nyalwa, go tla go fitlha mo letsatsing le Noa o tsenyeng mo arekeng ka lone, mme morwalela wa tla, wa ba nyeletsa botlhe.
28Le gona go tla nna fela jaaka go kile ga dirafala mo malatsing a ga Lote: Ba ne ba ja, ba nwa, ba reka, ba rekisa, ba tlhoma, ba aga; 29mme ka letsatsi le Lote o duleng mo Sotoma ka lone, ga na molelo le sebabole di tswa kwa legodimong, tsa ba laila botlhe.
30Mme go tla nna fela jalo ka letsatsi le Morwa-Motho o bonatsegang ka lone.
31“Ka letsatsi leo, a yo o tla nnang mo godimo ga ntlo, mme di-tsa-gagwe di le ka mo ntlong, a se ka a fologa go di tsaya; le ene jalo yo o kwa tshimong, a se ke a boela kwa go tse di kwa morago.
32Ikgakololeng tsa mosadi wa ga Lote.
33Motho yo o batlang go boloka bophelo jwa gagwe o tla latlhegelwa ke jona; mme yo o latlhegelwang ke jona, o tla bo tsalelwa sešwa. 34Ke lo raya ke re: Mo bosigong joo, ba le babedi ba tla re ba le mo bolaong bo le bongwe fela, mongwe a tsewe, yo mongwe a tlogelwe. 35Basadi ba le babedi ba tla re ba sila mo felong go le gongwe, mongwe a tsewe, yo mongwe a tlogelwe.
36Ba le babedi ba tla re ba le mo tshimong, mongwe a tsewe, yo mongwe a tlogelwe.”
37Ke fa ba mmotsa ba re: “Kae, Morena?”
A ba raya a re: “Kwa setoto se leng teng, manong a tla phuthegela teng.”


text:
101Mme bomorwa Arone, Natabe le Abihu, ba tsaya maiswana a bone, ba tsenya molelo mo go ona, ba baya maswalo godimo ga ona, ba tlisa molelo o sele fa pele ga Morena, o a sa o ba laelang. 2Ke fa molelo o tswa kwa Moreneng, o ba bolaya, mme ba swela fa pele ga Morena.
2 Ditiraf. 26:16-20
3Jaanong Moše a raya Arone a re: “Ke sona se Morena o se buileng a re: ‘Ke tla itshupa ke le boitshepo mo go ba ba nkatamelang; ke tla ikgalaletsa fa pele ga morafe otlhe!’ ” Mme Arone a didimala.
4Mme Moše a bitsa Mišaele le Elesafane, bomorwa Usiele, rrangwanaagwe Arone, a ba raya a re: “Atamelang lo tlose ba ga lona fa pele ga Felo-fa-go-Boitshepo, lo ba ntshetse kwa ntle ga bothibelelo.”
Dit. 5:6,10
5Ba atamela, ba ba ntshetsa kwa ntle ga bothibelelo ba ntse ba apere dikobo tsa letseta tsa boperesiti jaaka Moše a buile.
6Moše a ba a raya Arone le Eleasare le Ithamare bomorwawe a re: “A meriri ya tlhogo tsa lona e se ka ya lepelela ka botlhaswa, lo se ka lwa ikgagola diaparo, e se re gongwe lwa swa mme bogale jwa wela mo phuthegong yotlhe. A Baiseraele botlhe ba ga lona e nne bone ba ba lelelang phiso e Morena e e dirileng.
7Le gona lo se ka lwa tloga mojakong wa Tente ya Boipontsho, e se re gongwe lwa swa; gonne lookwane lwa tlotso lwa Morena lo mo go lona.” Mme ba dira ka fa lefokong la ga Moše.
8Letsatsi lengwe Morena a raya Arone a re: 9“E ne e re fa wena le bomorwao lo tsena mo Tenteng ya Boipontsho, lo se ke la nwa weine le fa e le dino tse di tagang gore lo se ka lwa swa. Ke molao o o sa khutleng wa ditshika tsa lona
1 Tim. 3:3
Tito 1:7
10gore lo tle lo itse go farologanya tse di boitshepo le tse di seng boitshepo le tse di sa itshekang le tse di itshekileng 11le gore lo tle lo rute Baiseraele melao yotlhe e Morena o e boleletseng ka Moše.”
12Moše a ba a raya Arone le Eleasare le Ithamare bomorwawe ba ba setseng a re: “Tsayang tshupelo ya dijo, e bong tse di setseng tsa ditshupelo tsa molelo tsa Morena, lo di jele fa thoko ga aletare di sa bedisiwa; gonne di boitshepotshepo. 13Ka moo lo di jele mo Felong-fa-go-Boitshepo; gonne ke kabelo e e go tshwanetseng le bomorwao e tswa mo ditshupelong tsa molelo tsa Morena; gonne ke laetswe jalo.
14Mme sehuba sa kgadikanyo le serope sa seabe lo di jele mo felong fa go phepa, wena le bomorwao le bomorwadio; gonne di ntshitswe mo ditlhabelong tsa tebogo tsa Baiseraele e le tse di go tshwanetseng le bomorwao.
15Ba tshwanetse go tlisa serope sa seabe le sehuba sa kgadikanyo mmogo le ditshupelo tsa molelo tsa mafura go di kgadikanya go nna tshupelo ya kgadikanyo fa pele ga Morena, mme e tla nna tsa gago le bomorwao e le tshiamelo e e sa khutleng jaaka Morena a laetse.”
16Jaanong ya re Moše a batlabatla phoko ya setlhabelo sa boleo, a fitlhela e fisitswe. Ke fa a galefela Eleasare le Ithamare, bomorwa Arone ba ba setseng, a re: 17“Ke ka ntlha ya eng lo se ka lwa ja setlhabelo sa boleo mo Felong-fa-go-Boitshepo? Kana se boitshepotshepo; Morena o se lo neile go tlosa molato wa phuthego le go ba direla thuanyo fa pele ga Morena. 18Kana madi a sona ga a ka a isiwa kwa teng ga Tempelana e e Boitshepo! Lo ne lo tshwanetse go se jela mo Felong-fa-go-Boitshepo jaaka ke laetse.”
19Mme Arone a fetola Moše a re: “Bona, kajeno ba tlisitse setlhabelo sa bone sa boleo le setlhabelo sa bone sa phiso fa pele ga Morena, mme nna ke dirafaletswe ke tse di ntseng jalo. Jaanong a nka ja setlhabelo sa boleo kajeno go kgatlha Morena?” 20Ya re Moše a utlwa jalo, a fitlhela go siame.


text:
Baebele le Ditiragalo Tsa Hisitori
Mafatshe a go Buiwang ka One mo Baebeleng
Babelona mo Hisitoring ya Baebele
Ke eng fa boporofeti jwa Modimo malebana le go senngwa ga Babelona bo tlhomologile?
Bameda le Baperesia mo Hisitoring ya Baebele
Utlwa kafa Modimo a dirisitseng Bameda le Baperesia ka gone go diragatsa boporofeti jwa Baebele.
Gerika mo Hisitoring ya Baebele
Utlwa kafa Gerika e nnileng mmuso wa botlhano wa lefatshe lotlhe ka gone mo hisitoring ya Baebele.
Roma mo Hisitoring ya Baebele
Roma e nnile le seabe sefe mo go diragadiweng ga boporofeti jwa Baebele?
Go wa Ga Ninife
Fa Mmusomogolo wa Asiria o ne o nonofile thata, moporofeti wa Modimo o ne a bolelela pele sengwe se se neng se lebega se ka se direge.
A o Ne o Itse?—April 2013
Ke eng fa Ninife ya bogologolo e ne e bidiwa “motse wa tshololo ya madi”? Ke eng fa Bajuda ba bogologolo ba ne ba dira lobota lo lo thekeletsang mo borulelong jwa matlo a bone?
Batho ba go Buiwang ka Bone mo Baebeleng
A Tota Jesu o Kile a Tshela mo Lefatsheng?
Mekwalo ya bogologolo le ya bosheng ya reng ka kgang eno?
A Baebele E na Le Pego e e Nepileng ya Botshelo Jwa ga Jesu?
Sekaseka dintlha kaga dipego tsa Efangele le mekwalo ya bogologolo go gaisa yotlhe o o itsegeng.
A Johane Mokolobetsi o Kile a tsamaya a Tshela?
Josephus o ne a tlhatswegile pelo gore Johane Mokolobetsi o kile a tshela. Le rona re ka tlhatswega pelo gore pego e e kaga Johane Mokolobetsi e boammaruri.
Pego ya Baithutamarope e e Bontshang Gore Kgosi Dafide o Kile a Nna Teng
Batho bangwe ba re kgang ya ga Dafide ke tlhamane fela. Baithutamarope ba fitlheletse eng?
Bosupi jo Bongwe Gape Jwa Baithutamarope
O ka tswa o sa itse gore Tatenai e ne e le mang, mme gone baithutamarope ba fitlhetse bosupi jwa gore o kile a nna gone.
Nkgo e e Kwadilweng Leina la mo Baebeleng
Ka 2012 baithutamarope ba ne ba itumelela go ribololwa ga nkgo e e thubegileng e e nang le dingwaga di le 3 000. Ke eng se se neng se kgatlha ka nkgo eno?
A o Ne o Itse?—February 2020
Thutamarope e bontsha jang gore Beleshasare wa kwa Babelona o kile a nna teng?
Tsa Maloba—Kurose yo Mogolo
Kurose e ne e le mang, mme ke dipolelelopele dife tse di kgatlhang tse di neng tsa bolelwa dingwaga di ka nna 150 tota le pele a tsholwa?
A o Ne o Itse?—March 2020
Go na le bosupi bofe jo bongwe jo bo bontshang gore Baiseraele e ne e le makgoba kwa Egepeto?
E ne E le Wa Lelapa la ga Kaiafase
Go ribololwa ga lebokose le le nang le marapo a ga Miriame ke bosupi jwa gore Baebele e bua ka batho ba mmatota ba ba tswang mo malapeng a mmatota.
A o Ne o Itse?—November 2015
Goreng Josefa a ne a beola moriri pele a ya go bona Faro? A fa Baebele e re rraagwe Timotheo e ne e le “Mogerika” e raya gore o ne a tsholetswe kwa Gerika?
A o Ne o Itse?
A thutamarope e dumalana le pego ya Baebele? Ditau di nyeletse leng kwa dinageng tse di umakiwang mo Baebeleng?
Ditiragalo Tsa Baebele
A Kgang ya Morwalela wa ga Noa ke Tlhamane Fela?
Baebele ya re Modimo o ile a senya batho ba ba sa siamang ka morwalela. Baebele e ntsha bosupi bofe go tshegetsa kgang eo?
A Dipuo Tsa Rona di Simologile Kwa ‘Toreng ya Babele’?
Tora ya Babele ke eng? Tota puo ya batho e simologile kae?
A o Ne o Itse?—June 2022
A Baroma ba ne ba letlelela gore motho yo o neng a kokotetswe mo koteng jaaka Jesu, a fitlhwe ka tsela e e tlwaelegileng?
Dikgang Tse di Molemo go Botlhe—Boporofeti jo bo Opang Lonaka
Jesu o ne a fetsa botshelo jwa gagwe a bolela “dikgang tse di molemo tsa bogosi.” A molaetsa wa gagwe o ne wa swa le ene?
A o Ne o Itse?—October 2012
A Bakeresete ba ne ba tshaba go tswa kwa Judea pele ga go senngwa ga Jerusalema ka 70 C.E.? “Bomorwa baporofeti” e ne e le bomang?
Botshelo Jwa Motlha wa mo Baebeleng
A o Ne o Itse?—June 2022
Mo motlheng wa ditiragalo tsa Baebele batho ba ne ba bala dingwaga le dikgwedi jang?
‘Mo Dithabeng lo Tla Epa Kgotlho’
Dilo tse di ribolotsweng bosheng jaana ke baithutamarope di bontsha kafa kgotlho e neng e dirisiwa ka teng mo metlheng ya ditiragalo tsa Baebele.
Go Dirisiwa ga Ditlolontlafatsi mo Metlheng ya Ditiragalo Tsa Baebele
Basadi ba mo metlheng ya ditiragalo tsa Baebele ba ne ba dirisa eng go oketsa bontle jwa bone?
A o Ne o Itse?—October 2017
Ke tlwaelo efe ya Bajuda e e ileng ya dira gore Jesu a kgale go dira maikano?
A o Ne o Itse?—Tora ya Tebelo No. 5 2017
A Jesu o ne a tlhapatsa fa a tshwantsha batho ba e seng Bajuda le “dintšanyana”?
A o Ne o Itse?—June 2017
Goreng Jesu a ne a re bagwebi ba ba neng ba rekisa diphologolo kwa tempeleng ya kwa Jerusalema ke “dinokwane”?
A o Ne o Itse?—October 2016
Mo lekgolong la ntlha la dingwaga, naga ya Roma e ne e naya balaodi ba Bajuda taolo e e kana kang mo dikgannyeng tsa semolao? A ke boammaaruri gore mo metlheng ya bogologolo mongwe o ne a ka jala mofero mo tshimong ya motho yo mongwe?
A o Ne o Itse?—December 2015
A tota Bajuda ba ne ‘ba tswa mo setšhabeng sengwe le sengwe sa tse di kafa tlase ga legodimo’ ka Pentekosete ya 33 C.E.? Batho ba le bantsi ba ba neng ba ya meletlong ya Bajuda kwa Jerusalema ba ne ba robala kae?
A o Ne o Itse?
—March 2015
Lekwalo la boagi la Roma le solegetse moaposetoloi Paulo molemo jang? Badisa ba ne ba duelwa jang mo motlheng wa ditiragalo tsa Baebele?
A o Ne o Itse?—Motsheganong 2014
Ke eng fa Bajuda ba ne ba kopa Pilato gore ba robe maoto a ga Jesu? A tota Dafide o bolaile Goliathe ka motsekedi fela?
A o Ne O Itse?—Tlhakole 2014
Mekgwapha e ne e dirisediwa eng mo metlheng ya ditiragalo tsa Baebele? Ke ditshupelo dife tse di neng di amogelwa mo tempeleng ya Jerusalema?
A o Ne o Itse?—Ferikgong 2014
Mo motlheng wa ga Jesu, meneelo ya tempele e ne e ntshiwa jang? A mokwadi wa Baebele Luke e ne e le rahisitori yo o tlhomameng?


text:
201Ya baa gona Modimo o buang mafoko aotlhe a, wa re:
Math. 5:17-48
2“Ke nna Morena Modimo wa gago yo ke go ntshitseng mo lefatsheng la Egepeto mo ntlong ya botlhanka.
3“O se nne le medimo epe e sele kwa ntle ga me.
1 Bakor. 8:6
4“O se ka wa itirela modimo wa seseto, le fa e le setshwantsho sepe sa tse di kwa godimo mo legodimong, le fa e le sa tse di mo lefatsheng, gongwe sa tse di mo metsing a a kwa tlase ga lefatshe.
Doit. 27:15
Pes. 97:7
Jes. 40:18-26
Baroma 1:23
5O se ka wa e obamela le e seng go e direla. Gonne nna Morena, Modimo wa gago, ke Modimo o o lefufa, o ke beletsang bana tshiamololo ya borraabo go ya losikeng lwa boraro le lwa bone lwa bona ba ba ntlhoang.
Jer. 31:29,30
Hes. 18:2,3,20
6Mme ba tshika di le dikete ba ba nthatang le go tshegetsa ditaolo tsa me, ke ba direla ka bopelotlhomogi.
7“O se ka wa bolela leina la Morena, Modimo wa gago, mo go sa tshwanelang; gonne yo o bolelang leina la gagwe mo go sa tshwanelang, Morena ga a kitla a mo lesa a sa mo otle.
8“Gakologelwa letsatsi la Sabata, o le itshepise.
Hes. 20:12
Mar. 2:27,28
Bakol. 2:16,17
9Dira ka malatsi a marataro, o fetse tiro yotlhe ya gago; 10mme letsatsi la bosupa ke Sabata wa Morena, Modimo wa gago. Se dire tiro epe ka lone, wena le morwao le morwadio le motlhanka wa gago le lelata la gago le seruiwa sa gago le moeng wa gago yo o mo dikgorong tsa gago. 11Ka gonne Morena o dirile legodimo le lefatshe le lewatle le tsotlhe tse di mo go tsona ka malatsi a le marataro, mme a ikhutsa ka letsatsi la bosupa. Ke ka moo Morena a tshegofaditseng letsatsi la Sabata, a le itshepisa.
12“Tlotla rraago le mmaago gore malatsi a gago a nne mantsi mo lefatsheng le Morena, Modimo wa gago, o tla le go nayang.
Baef. 6:2,3
13“O se ka wa bolaya.
Gen. 9:5,6
Jak. 2:11
14“O se ka wa akafala.
Baef. 5:3-5
15“O se ka wa utswa.
Baef. 4:28
16“O se ka wa bua maaka ka ga mongwe-ka-wena.
Baef. 4:25
17“O se ka wa eletsa ntlo ya mongwe-ka-wena. O se ka wa eletsa mosadi wa mongwe-ka-wena, le e seng motlhanka wa gagwe, le e seng lelata la gagwe, le e seng kgomo ya gagwe, le e seng esele ya gagwe, le e seng sepe se e leng sa mongwe-ka-wena.”
13:9
18Jaanong e rile batho botlhe ba utlwa ditumo tsa maru le go kgelebetega ga lonaka, e bile ba bona dikgadima le thaba e kua musi, batho ba boifa, ba roroma, ba emela kgakala. 19Ba raya Moše ba re: “A e nne wena o buang le rona, re tla utlwa; mme a Modimo o se ka wa bua le rona, e se re gongwe ra swa.”
20Mme Moše a raya morafe a re: “Se boifeng, gonne Modimo o tlile go lo leka gore lo nne lo o boife ka metlha, mme lo se ka lwa leofa.” 21Mme morafe wa emela kgakala, Moše ene a atamela leru le le kwenneng le Modimo o neng o le mo go lone.
22Ke fa Morena a laela Moše a re: “Bua jaana le Baiseraele o re: ‘Lo bonye ka losi, fa ke bua le lona ke le kwa legodimong. 23Lo se ka lwa kaya sepe jaaka nna; lo se ka lwa itirela medimo ya selefera gongwe ya gouta. 24O ntirele aletare ya mmu, o ntlhabele ditlhabelo tsa gago tsa phiso le ditlhabelo tsa gago tsa tebogo le dinku tsa gago le dikgomo tsa gago mo go yona. Ke tla tla kwa go wena, ke go tshegofatsa mo felong gongwe le gongwe kwa ke go gopodisang leina la me teng.
29:42,43
Doit. 12:5
25Mme fa o ntirela aletare ya matlapa, o se ka wa e aga ka majwe a a betlilweng. Gonne fa o kgadikanya sediri sa tshipi sa gago godimo ga ona, o a itshepolola.
Još. 8:31
26Le gona o se ka wa palamela kwa aletareng ya me ka mapalamo gore bosaikatega jwa gago bo se ka jwa senolwa fa pele ga yona.’


text:
291Kgosi Dafita a ba a raya phuthego yotlhe a re: “Salomo, morwaake yo Modimo o mo tlhaotseng a le esi, o sa le mošwa, o bile o monana, mme tiro e kgolo; gonne ntlo ya borena e ga se ya motho, ke ya Morena Modimo.
2Ka fa ke neng ke nonofile ka teng ka kgobokanyetsa Ntlo ya Modimo wa me gouta ya tse e tla nnang tsa gouta le selefera ya tsa selefera le kgotlho ya tsa kgotlho le tshipi ya tsa tshipi le dikgong tsa dilo tsa dikgong le majwana a a tlhokegang a šohama le a a tla tlhongwang le majwana a a tlhokegang a mantsho le a a mebalabala le majwana a a tlhokegang a mefutafuta le magakwa a magolo ka bontsi. 3Mme e re ka ke itumelela Ntlo ya Modimo wa me, ke bile ke ntshetsa Ntlo ya Modimo wa me gouta le selefera tse dingwe tse e leng tsa me kwa ntle ga tsotlhe tse ke setseng ke di kgobokanyeditse Ntlo e e Boitshepo: 4E bong ditalente di le 3 000 tsa gouta, e le gouta ya kwa Ofire, le ditalente di le 7 000 tsa selefera e e itshekisitsweng go di manega mo dipoteng tsa Tempele. 5Gouta e, e nne ya dilo tsa gouta, mme selefera e, e nne ya tsa selefera le ya tiro ya mefutafuta e e dirwang ka diatla ke ditswerere. Jaanong ke mang yo o tla ntshetsang Morena neo kajeno ka boitumelo?”
6Ga itshupa ditlhogo tsa dikgoro le dikgosana tsa ditso tsa Iseraele le balaodi ba dikete le ba makgolo le baokamedi ba tiro ya kgosi gore ba rata go ntsha dineo. 7Ba ntshetsa kago ya Ntlo ya Modimo ditalente di le 5 000 tsa gouta le madi a gouta a diranta di le 20 000 le ditalente di le 10 000 tsa selefera le ditalente di le 18 000 tsa kgotlho le ditalente di le 100 000 tsa tshipi. 8Mme yo o neng a tshotse majwana a a tlhokegang a a tsenya mo khumong ya Ntlo ya Morena e e neng e okametswe ke Jehiele wa losika lwa ga Geresone.
9Mme batho ba itumelela bopelotshweu jwa bao, ka ba ne ba ntshetsa Morena ka pelo yotlhe e e thabileng; kgosi Dafita le ene a itumela ka boitumelo jo bogolo.
10Dafita a ba a boka Morena mo matlhong a phuthego yotlhe a re: “A go bokwe wena Morena, Modimo wa ga Iseraele rraetsho, go tswa bosenang-tshimologo go ya bosakhutleng. 11Morena, bogolo ke jwa gago le thata le kgalalelo le tumiso le borena; kana tsotlhe tse di kwa legodimong le mo lefatsheng ke tsa gago; bogosi ke jwa gago, Morena; ke wena o itsholeditseng godimo ga tsotlhe, o le tlhogo.
5:13
12Khumo le tlotlo di tswa mo go wena; wena o mmusi wa tsotlhe; thata le nonofo di mo seatleng sa gago; go godisa le go tiisa mongwe le mongwe go mo seatleng sa gago.
13Ka moo he, Modimo wa rona, re a go leboga, re boka leina le le galalelang la gago.
14“Kana nna ke mang, morafe wa me ke bomang mo re ka bong re nonofa go ntsha dineo tse di kana ka boitumelo? Kana tsotlhe di tswa mo go wena, mme re go neetse fela tse di tswang mo seatleng sa gago. 15Kana re baeng le bajaki fa pele ga gago jaaka borraetsho botlhe. Malatsi a rona mo lefatsheng a tshwana le moriti go se na tsholofelo.
Baheb. 11:13
Jobe 14:2
16Morena, Modimo wa rona, khumo yotlhe e, e re e kgobokantseng go go agela Ntlo ya leina le le boitshepo la gago e tswa mo seatleng sa gago; ke ya gago yotlhe. 17Modimo wa me, ke a itse gore o tlhatlhoba pelo, o natefelwa ke mannete; ka bonnete jwa pelo ya me ke ntshitse tsotlhe tse ka pelotshweu; ke bile ke bonye batho ba gago jaanong ka boitumelo ba ba leng fano ba go ntshetsa dineo ka bopelotshweu.
18Morena, Modimo wa ga Aborahame le Isaka le Iseraele borraetsho, boloka bopelotshweu jo bo ntseng jalo ka bosakhutleng, bo nne mo maikutlong le mo maikaelelong a dipelo tsa batho ba gago; o gogele dipelo tsa bone kwa go wena. 19O be o nee Salomo morwaake pelo ya nnete gore a tshegetse ditaelo tsa gago le ditshupo tsa gago le melao ya gago, a dirafatse tsotlhe, a age ntlo ya borena ya gago e ke e etleeleditseng.”
20Morago ga moo Dafita a raya phuthego yotlhe a re: “A ko lo bake Morena, Modimo wa lona!” Phuthego yotlhe ya baka Morena, Modimo wa borraabo; ba be ba inama, ba ikobela fatshe fa pele ga Morena le kgosi.
21Kamoso ba direla Morena ditlhabelo, ba fisetsa Morena ditlhabelo tsa phiso tsa dipoo di le sekete le diphelehu di le sekete le dikwana di le sekete mmogo le ditshupelo tsa noo tsa teng le ditlhabelo tse dintsi tse di jewang tsa Baiseraele botlhe. 22Ba a ja, ba nwa fa pele ga Morena ka letsatsi leo ka boitumelo jo bogolo; ba be ba dira Salomo morwa Dafita kgosi gape, ba mo tloletsa Morena go nna moeteledipele le Satoke go nna moperesiti.
23Salomo a nna jalo mo sedulong sa bogosi sa Morena, a nna kgosi mo boemong jwa ga Dafita rraagwe, a tlhogonolofala, mme Baiseraele botlhe ba mo utlwa.
1 Dikg. 1:35,39
24Dikgosana tsotlhe le bagale le bone bomorwa kgosi Dafita botlhe ba ikokobeletsa kgosi Salomo. 25Morena a nna a godisa Salomo mo matlhong a Baiseraele botlhe, a mo naya bogosi jo bo galalelang jo bo iseng bo ke bo nne mo kgosing epe ya Iseraele pele ga gagwe.
26Jalo he, Dafita morwa Isai e ne e le kgosi ya Baiseraele botlhe. 27Sebaka se o neng a busa Iseraele ka sona e ne e le dinyaga di le 40; a busa dinyaga di supa kwa Heberone; a ba a busa dinyaga di le 33 mo Jerusalema. 28A ba a swa a tsofetse sentle, a kgotshe malatsi le khumo le tlotlo, mme Salomo morwawe a nna kgosi mo boemong jwa gagwe. 29Mme ditirafalo tsa kgosi Dafita tsa pele le tsa morago kana di kwadilwe mo ditirafalong tsa ga Samuele mmoni le mo ditirafalong tsa moporofeti Nathane le mo ditirafalong tsa ga Gate mmoni
30mmogo le dilo tsotlhe tsa bogosi jwa gagwe le tsa bogale jwa gagwe le tsa dipaka tse di dirafaletseng ene le Baiseraele le dipuso tsotlhe tsa mafatshe.


text:
241E rile Joase a simolola go busa, a bo a le dinyaga di supa; a busa dinyaga di le 40 kwa Jerusalema; leina la ga mmaagwe e le Sibja wa Bereseba. 2Joase a dira tse di siameng mo matlhong a Morena ka malatsi otlhe a ga Joyata moperesiti. 3Joyata a mmatlela basadi ba le babedi, mme a tsala bomorwa le bomorwadi.
4Morago ga moo Joase a ikaelela go ntšhwafatsa Ntlo ya Morena. 5A kgobokanya baperesiti le Balefi a ba laela a re: “Tswelang kwa metseng ya Juta, lo phuthe madi mo Baiseraeleng botlhe a go baakanya Ntlo ya Modimo wa lona ka ngwaga le ngwaga, lo itlhaganele go dira jalo.” Mme Balefi bone ba se ka ba itlhaganela. 6Ke fa kgosi e bitsa Joyata moperesiti yo mogolo e mmotsa e re: “Ke go reng, fa o sa ela tlhoko gore Balefi ba ntshise ba Juta le Jerusalema lekgetho le le beilweng ke Moše motlhanka wa Morena le ntshediwa Tente ya Tshupo ke phuthego ya Baiseraele.”
7A re jalo ka gonne bomorwa Athalea wa moikepi ba ne ba tlhokomologile ditshenyego tsa Ntlo ya Modimo, ba bile ba neetse boBaale dineo tsotlhe tse di boitshepo tsa Ntlo ya Morena.
8Mme ka taelo ya kgosi ba dira letlole, ba le baya ka kwa ntle fa kgorong ya Ntlo ya Morena. 9Ba be ba tlhaba mokgosi mo Juta le Jerusalema o o reng: “A go ntshediwe Morena lekgetho le Moše motlhanka wa Modimo o kileng a le beela Baiseraele kwa sekakeng.” 10Ke fa dikgosana tsotlhe le batho botlhe ba le tlisa ka boitumelo, ba le latlhela mo letloleng ga tsamaya ba fetsa. 11E ne ya re fa letlole le isiwa go baokamedi ba kgosi ke Balefi, mme ba fitlhela madi a le mantsi, go tle mokwaledi wa kgosi le mookamedi wa moperesiti yo mogolo, ba tsholole letlole, ba be ba le tsee, ba le busetse kwa mannong a lone. Ba ne ba dira jalo ka letsatsi le letsatsi, ba phutha madi a mantsi.
12Jaanong kgosi le Joyata ba a neela baokamedi ba tiro kwa Ntlong ya Morena; bone ba rapa babetli ba majwe le ba dikota gore ba ntšhwafatse Ntlo ya Morena le bathudi ba tshipi le ba kgotlho gore ba baakanye Ntlo ya Morena. 13Baokamedi ba ne ba dira, mme tiro ya paakanyo ya tswelela pele ka diatla tsa bone; ba tsosa Ntlo ya Modimo jaaka e ne e ntse pele, ba e tiisa sentle.
14Ya re ba sena go fetsa, ba isa madi a a setseng kwa kgosing le go Joyata, ga dirwa didiri tsa Ntlo ya Morena ka ona, didiri tsa tirelo le tsa go dira ditlhabelo le megopo le dilo tsa gouta le selefera. Ba tswelela go dira ditlhabelo tsa phiso fa Ntlong ya Morena ka gale ka malatsi otlhe a ga Joyata. 15Jaanong Joyata a tsofala a jele lefatshe, a swa; ya re a swa, a bo a le dinyaga di le 130. 16Ba mo fitlha mo motseng wa ga Dafita fa dikgosing; gonne tse o di diretseng Iseraele le Modimo le Ntlo ya ona e ne e le tse di molemo.
17Mme ya re Joyata a sena go swa, dikgosana tsa Juta tsa tla tsa ikobela kgosi. Ke fa kgosi e utlwana nabo, 18mme ba tlogela Ntlo ya Morena, Modimo wa borraabo, ba direla medimako ya Ašera le medimo ya diseto. Ka ntlha ya molato oo bogale jwa Morena jwa wela Juta le Jerusalema. 19Ke fa Morena a roma baporofeti kwa go bone go ba busetsa kwa Moreneng le go ba tlhagisa, fela ba gana go utlwa. 20Mme Mowa wa Modimo wa tsena mo go Sagaria morwa Joyata moperesiti, mme a ema fa pele ga morafe, a ba raya a re: “Modimo o bua jaana wa re: ‘Ke ka ntlha ya eng fa lo tlola ditaolo tsa Morena, mo jaanong lo tlhokang lesego; e re ka lo tlogetse Morena, le ene o lo tlogetse.’ ” 21Ke fa ba mo tsosetsa moferefere, ba mo kgobotletsa ka majwe ka taelo ya kgosi mo lapeng la Ntlo ya Morena.
Baheb. 11:37
22Kgosi Joase a se ka a ngoka bopelotlhomogi jo Joyata rraagwe a bo mo diretseng, mme a bolaya morwawe; jaanong ya re a swa, a bua a re: “Morena a se bone, a se beletse!”
23Ga nna jalo, ya re ngwaga o sena go feta batlhabani ba Siria ba mmololela, ba tla kwa Juta le Jerusalema, ba bolaya dikgosana tsotlhe tsa morafe mo morafeng, ba romela thopo yotlhe ya bone kwa kgosing ya Damaseko. 24Le fa batlhabani ba Siria ba ne ba tlile e le banna ba se kae fela, Morena a neela bontsi jo bogolo jwa batlhabani ba Juta mo diatleng tsa bone, ka ba ne ba tlogetse Morena, Modimo wa borraabo. Ga dirafalediwa Joase petso jalo. 25Mme ya re ba tloga mo go ene, a bo a le mo malwetseng a magolo, mme batlhanka ba gagwe ba mo tsosetsa moferefere ka ntlha ya madi a ga morwa Joyata moperesiti, ba mmolaya a le mo bolaong jwa gagwe, mme a swa; ba be ba mo fitlha mo motseng wa ga Dafita, mme e seng mo mabitleng a dikgosi.
26Ba ba neng ba mo tsosetsa moferefere ke Sabate morwa Simeathe mosadi wa Moamone le Josabate morwa Simerithe mosadi wa Momoabe. 27Fa e le bomorwawe le bontsi jwa mafoko a baporofeti a go mo kgalemela le ntšhwafatso ya Ntlo ya Modimo kana di kwadilwe mo tlhalosong ya lokwalo lwa dikgosi. Mme Amasia morwawe a nna kgosi mo boemong jwa gagwe.


text: 11 Latlhela senkgwe sa gago mo metsing,+ ka gonne o tla se bona gape morago ga malatsi a le mantsi.+2 Se kgaoganyetse ba le supa kgotsa ba le robedi,+ ka gonne ga o itse gore ke masetlapelo afe a a tla diregang mo lefatsheng.3 Fa maru a tletse metsi, a tla nesa pula mo lefatsheng; e bile fa setlhare se wela kwa borwa kgotsa kwa bokone, se tla nna mo lefelong le se wetseng mo go lone.4 Yo o nnang a lebile phefo ga a kitla a jala peo, e bile yo o lebang maru ga a kitla a roba.+5 Fela jaaka o sa itse gore moya o bereka jang mo marapong a ngwana yo o mo teng ga* mosadi yo o imileng,+ ka tsela e e tshwanang ga o itse tiro ya Modimo wa boammaaruri, yo o dirang dilo tsotlhe.+6 Jala peo ya gago mo mosong mme o se ka wa letla seatla sa gago se ikhutsa go fitlha maitseboa;+ gonne ga o itse gore ke efe e e tla melang, e ka tswa e le eno kgotsa ele, kgotsa gore a tsoopedi di tla mela.7 Lesedi le a itumedisa, e bile go molemo gore matlho a bone letsatsi.8 Gonne fa motho a ka tshela dingwaga di le dintsi, a a di itumelele tsotlhe fela.+ Le fa go ntse jalo, o tshwanetse go gakologelwa gore malatsi a lefifi a ka nna mantsi; sotlhe se se tla tlang ke lefela.+9 Itumele wena lekawana, fa o sa ntse o le mosha, mme o letle pelo ya gago gore e itumele mo malatsing a fa o sa ntse o le mosha. Latela ditsela tsa pelo ya gago mme o ye kwa matlho a gago a go isang gone; le fa go ntse jalo, o itse gore Modimo wa boammaaruri o tla go atlhola* ka ntlha ya dilo tseno tsotlhe.+10 Ka jalo, tlosa dilo tse di bakang mathata mo pelong ya gago, o bo o ntshe dilo tse di gobatsang mo mmeleng* wa gago, ka gonne bosha le matlhagatlhaga a botshelo ke lefela.+


text:
BASHA BA BOTSA JAANA
Nka Dirang Fa ke Na le Bothata Jwa Botsogo?—Karolo 1
A o itse mosha mongwe yo o nang le bothata jo bo masisi jwa botsogo? A wena o na le bolwetse kgotsa bogole bongwe jo bo go itsang go dira dilo tse dithaka tsa gago di di dirang?
Fa go le jalo, ke ga tlholego fela gore ka dinako dingwe o kgobege marapo. Le fa go ntse jalo, Baebele e na le dintlha tse pedi tse di gomotsang.
Mmopi wa gago, Jehofa Modimo, o itse boemo jwa gago. Mo godimo ga moo, ‘o a go kgathalela.’—1 Petere 5:7.
Boikaelelo jwa ga Jehofa Modimo ke go fodisa malwetse otlhe! O ka bala ka seno mo Baebeleng mo go Isaia 33:24 le Tshenolo 21:1-4.
Basha ba le bantsi ba ba lebanang le dikgwetlho tsa mathata a botsogo ba ne ba nonotshiwa ke go nna le tumelo mo Modimong le mo ditsholofetsong tsa gagwe. Ela tlhoko dikao tseno tse nnè.
YEIMY
Fa ke ne ke na le dingwaga di le 11, ke ne ka tshwanelwa ke go tsamaya ka setulo sa maotwana. Ke palelwa ke go dira ditiro tse di sa reng sepe jaaka go tsholetsa dilo tse di motlhofo.
Fa ke na le dingwaga di le tlhano, go ne ga fitlhelwa gore ke na le bolwetse jwa go koafala mesifa (muscular dystrophy), bolwetse jo bo etegelang jo bo dirang gore ke se ka ka kgona go dira dilo dingwe. Ka dinako tse dingwe ke kgobega marapo ka gonne ke sa kgone go dira dilo tse dithaka tsa me di di dirang. Mme gone, batsadi ba me le ba bangwe mo phuthegong ba nthusa ka dilo tse ke tshwanetseng go di dira, ba a nkgothatsa le go nnonotsha semoyeng. Ke modiredi wa nako e e tletseng e bile gangwe le gape Bakeresete ka nna ba tsamaya le nna fa ke tshwarela batho ba ba kgatlhegang dithuto tsa Baebele.
Jesu o ne a re letsatsi lengwe le lengwe le na le ditlhobaelo tsa lone. (Mathaio 6:34) Ka jalo, ke leka go se tshwenyege ka letsatsi la ka moso le go itlhomela mekgele e nka e fitlhelelang. Ke lebile pele kwa lefatsheng le lesha la Modimo kwa ke tla nnang le “botshelo jwa mmatota” gone ke se na bolwetse jono jo bo koafatsang.—1 Timotheo 6:19.
Se o ka akanyang ka sone: Yeimy o go fitlhela go thusa go ‘itlhomela mekgele e a ka e fitlhelelang.’ O ka dira jang se se tshwanang?—1 Bakorintha 9:26.
MATTEO
Mokwatla wa me o ne wa simolola go nna botlhoko fa ke na le dingwaga di le thataro, mme kwa tshimologong dingaka di ne tsa re ke ditlhabi tsa go gola. Le fa go ntse jalo, morago ga ngwaga ba ne ba lemoga gore ke na le tlhagala mo mokokotlong.
Ke ne ka ariwa mme ngaka e ne ya kgona go tlosa mo e ka nnang halofo ya tlhagala eo fela. Mme—mo dikgweding di le pedi fela—e ne e godile e bile e boetse mo seemong se e neng e le mo go sone kwa tshimologong! Fa e sa le ka nako eo, ke ile ka nna ka tlhatlhobiwa gantsi, ka alafiwa gantsi ka bo ka kgobega marapo gantsi.
Ka dinako dingwe, tlhagala eno e mpakela ditlhabi tse e keteng ke tlhabiwa ka thipa mo mmeleng otlhe, segolobogolo mo mokwatleng le mo sehubeng. Go ntse go le jalo, ke leka gore ke se ka ka tlalelwa ka ntlha ya seemo se ke leng mo go sone. Ke ikgopotsa gore batho ba bangwe le bone ba ile ba itshokela dilo tse di utlwisang botlhoko mme ba ile ba nna le boikutlo jo bo siameng. Sengwe se se nthusang thata gore ke nne ke na le boikutlo jo bo siameng ke go nna le tsholofelo ya gore letsatsi lengwe Jehofa Modimo o tla diragatsa tsholofetso ya gagwe ya go fedisa pogo yotlhe.—Tshenolo 21:4.
Se o ka akanyang ka sone: Go akanya ka tsholofetso ya Modimo ya go fedisa pogo go ka go thusa jang gore o itshoke, fela jaaka go ile ga thusa Matteo?—Isaia 65:17.
BRUNA
E re ka ke sa lebege ke le motho yo o lwalang, batho bangwe ba ka akanya gore ke setshwakga. Mme gone ga ke kgone go dira sepe, tota le ditiro tsa mo lelapeng, go ithuta kgotsa le e leng go tswa mo bolaong.
Fa ke ne ke le dingwaga di le 16, go ne ga lemogiwa gore ke na le bolwetse jo bo neng bo etegela jwa go omelela dithishu tsa boboko (multiple sclerosis) mme bo ne bo dira gore ke se tlhole ke kgona go bereka le go dira ditiro tsa Bokeresete ka tsela e ke neng nka rata ka yone. Gangwe le gape ke ne ke bala 1 Petere 5:7, e e reng: ‘Latlhela tlhobaelo yotlhe ya gago mo Modimong, ka gonne o a go kgathalela.’ Ke kgothadiwa ke go itse gore Jehofa o kgathalela mongwe le mongwe wa rona. Seno se sa ntse se nkgothatsa le gompieno.
Se o ka akanyang ka sone: O ka solegelwa molemo jang ke go latlhela ditlhobaelo tsa gago mo go Jehofa fela jaaka Bruna a dira?—Pesalema 55:22.
ANDRÉ
Batho bangwe ba dirisana le nna jaaka e kete ke ngwana wa dingwaga di le 10. Le gale ga ke ba tshwaye phoso; ke lebega jalo.
Fa ke na le dingwaga di le pedi, go ne ga lemogiwa gore ke na le mofuta mongwe o o sa tlwaelegang wa kankere e e neng ya simolola mo monyetsaneng mme ya ya kwa bobokong. Dingaka di ne tsa kgona go laola bolwetse jono, mme kalafi e ba neng ba mpha yone e ne ya ama tsela e ke golang ka yone. Gompieno ke boleele jwa dimetara di le 1,37 fela. Batho ba bantsi ba akanya gore ke a aka fa ke ba raya ke re ke na le dingwaga di le 18!
Mo phuthegong ya Bokeresete, batho ba dirisana le nna ka tlotlo. Ga ba dire metlae ya bongwana le nna, jaaka bana ba ke neng ke tsena le bone sekolo ba ne ba dira. Ke leka go nna le boikutlo jo bo siameng ka boemo jwa me. Tota ke ne ka diragalelwa ke selo se se molemo go gaisa sepe fela se se ka diragalelang motho—ke ne ka itse Jehofa! Le fa e le eng fela se ke tshwanelwang ke go se itshokela, ke a itse gore Jehofa o tla ntlhokomela ka dinako tsotlhe. Go akanya ka lefatshe le lentle le lesha le Jehofa Modimo a le solofeditseng go nthusa gore ke tswelele ke na le boikutlo jo bo siameng.—Isaia 33:24.
Se o ka akanyang ka sone: Fela jaaka André a tlhalosa, ke eng fa go itse Jehofa e le “selo se se molemo go gaisa sepe fela se se ka diragalelang motho”?—Johane 17:3.


text:
61Botlhe ba e leng batlhanka ba ba mo jokweng a ba kaye beng ba bone e le ba ba tshwanetsweng ke tlotlo yotlhe gore go se kgalwe leina la Modimo le thuto.
Tito 2:9,10
2Bone ba ba nang le beng ba ba dumelang a ba se ka ba ba tlhokisa tlotlo, ka e le badumedi-ka-bone, mme a ba ba direle bogolo; ka gonne ba ba amogelang tirelo e e molemo ke badumedi le barategi.
Dilo tseo o di ba rute, o ba laye.
3Fa motho a ruta dilo di sele, mme a sa dumalane le mafoko a a itekanetseng a Morena wa rona Jesu Keresete le thuto ya poifo-Modimo,
2 Tim. 1:13
4o ikgogomositse a ntse a sa itse sepe, mme o na le bolwetse jwa dipotsolotso le jwa dikganetsanyo tse di tsalang lefufa le ntwa le dikgalo le dikgopolelo tse di bosula 5le diphapaang tse di sa feleng tsa batho ba ba senyegileng tlhaloganyo, ba ba amogilweng boammaaruri, ka ba itlhoma poifo-Modimo e le papadi.
6Papadi e kgolo ke poifo-Modimo e e nang le pelo e e thethebetseng.
Bafil. 4:11,12
Baheb. 13:5
7Gonne ga re a ka ra tsisa sepe mo lefatsheng, mme go bonala gore ga re ka ke ra ntsha sepe mo go lone.
Jobe 1:21
8Mme fa re na le dijo le diaparo a go re lekane.
9Ba ba ratang go huma ba wela mo thaelong le mo serung le mo dikeletsong tse dintsi tsa bosilo tse di senyang, tse di nwetsang batho mo tshenyegong le mo tatlhegong.
28:22
10Gonne bopelotshetlha ke modi wa masula otlhe; e rile batho bangwe ba ineela mo go jona, ba fapoga tumelo, ba itirela matlhoko a mantsi.
11Mme wena, motho wa Modimo, tshaba dilo tseo! O tsôtelele tshiamo le poifo-Modimo le tumelo le lorato le boitshoko le bopelonolo.
12Tlhabana tlhabano e e molemo ya tumelo, phamola bophelo jo bo sa khutleng jo o bo bileditsweng, wa ba wa ipolela boipolelo jo bo molemo fa pele ga basupi ba le bantsi.
13Ke go laya fa pele ga Modimo o o phedisang dilo tsotlhe le fa pele ga Keresete Jesu yo o supileng boipolelo jo bo molemo fa pele ga Pontio Pilato,
19:11
14ka re: Tshegetsa taolo eo ka mokgwa o o se nang sebala le nyatsego go fitlha ponatshegong ya Morena wa rona Jesu Keresete, 15e e tla bonatsiwang mo metlheng ya teng ke yo e leng Mmusi a le esi wa masego le Kgosi ya dikgosi le Morena wa barena.
Tshen. 17:14
Doit. 10:17
16Ke ene fela yo o nang le bosasweng, yo o agileng mo leseding le le sa ka keng la atamelwa, yo o iseng a ke a bonwe ke motho ope, yo o sa ka keng a bonwa ke ope. Ke ene yo o tshwanetsweng ke tlotlo le puso e e sa khutleng. Amen.
17Bahumi ba lefatshe leno o ba laye gore ba se ka ba ikgodisa le e seng go ikanya khumo e e se nang tlhomamo, mme a ba solofele mo Modimong o o re abelang dilo tsotlhe ka botlalo gore di re jese monate.
Luka 12:20
18O be o ba laye gore ba dire molemo, ba hume ka fa ditirong tse di molemo, ba itumelele go atswa le go abelana, 19ba be ba iphuthele mahumo a mothao o o siameng wa tse di tlang gore ba tle ba bone botshelo jwa nnete.
20Timotheo, boloka se o se neilweng, o thibogele dipalabalo tsa boithamako le dikganetsanyo tsa se se bidiwang kitso, etswe e se yona,
1 Tim. 4:7
21e bangwe e rileng ba ineetse mo go yona, ba timela ntlheng ya tumelo.
A bopelotlhomogi bo nne le lona!
2 Tim. 2:18


text:
11Nna Paulo, motlhanka wa Modimo le moapostolo wa ga Jesu Keresete ka ntlha ya tumelo ya batlhaolwi ba Modimo le ka ntlha ya kitso ya boammaaruri jo bo isang mo poifong-Modimo 2ka tsholofelo ya bophelo jo bo sa khutleng, jo Modimo o o sa ka keng wa aka o sa leng o bo solofetsa pele mo metlheng e e se nang tshimologo, 3mme wa senola Lefoko la ona mo metlheng ya teng ka thero e ke e neetsweng ka fa taolong ya Modimo Morepholosi,
1 Tim. 1:1,11
4ke kwalela Tito ngwanake tota ka fa tumelong e re e tlhakanetseng:
Bopelotlhomogi le boutlwelo-botlhoko le kagiso tse di tswang mo go Modimo Rara le mo go Keresete Jesu, Moregolodi, a di nne le wena!
5Ke go tlogetse kwa Kereta gore o tle o rulaganye dilo tse di neng di setse, le go baya bagolo ba phuthego mo motseng mongwe le mongwe ka fa ke go laetseng ka teng; 6yo o tlhongwang a e nne yo o se nang molato, monna wa mosadi a le mongwe, a na le bana ba ba dumelang, ba ba sa bonweng molato wa botlhaswa gongwe boitaolo;
7gonne mookamedi o tshwanetse go nna motho yo o se nang molato, e le yo o tlhokomelang tsa Modimo, e se yo o ikgantshang, e se yo o gakalang fela, e se letagwa, e se morumodi, a sa batle khumo e mpe,
2 Tim. 2:24
8mme e le yo o tsholang baeng, yo o ratang se se molemo, yo o itsholang sentle, yo o thokgameng, yo o boitshepo, yo o tekano, 9a tshegeditse lefoko le le ikanyegang le le lebanyeng thuto gore a kgone go kaela ka thuto e e itekanetseng le go fenya baganetsi.
10Gonne go na le batho ba le bantsi ba ba ganang go utlwa, le babalabadi, le batsietsi, bogolo ba e leng ba thupiso, 11ba ba tshwanetseng go thijwa melomo, ka ba feretlha malapa gotlhe ka go ruta dilo tse di sa tshwanelang, e le ka ntlha ya papadi e mpe.
12Mongwe wa bone, e bong moporofeti wa bone, o rile: “Bakereta ke baaki ka gale, ke dibata tse di bosula, ke dimpa tse di bobodu.” 13Tshupo eo ke ya nnete. Lebakeng leo o ba kgalemele ka bogale gore ba tle ba fole mo tumelong,
14ba se ka ba tlhokomela dinaane tsa Sejuta le ditaolo tsa batho ba ba fapogang boammaaruri.
15Dilo tsotlhe di itshekile mo go ba ba itshekileng; mme mo go ba ba itshekologileng, ba ba sa dumeleng, ga go sepe se se itshekileng; go kgotlelegile maikutlo a bone le digakolodi tsa bone.
Baroma 14:20
16Ba ipolela ba re ba itse Modimo! mme ba o itatola ka ditiro tsa bone, ka ba le bosula mo go fetisang, ba sa utlwe, ba sa nonofa go dira tiro epe e e molemo.


text:
GO THUSA LELAPA | BASHA
Fa Thatano e Fela
KGWETLHO
“Ke ne ke ithaya ke re ke bone motho yo o ntshiametseng. Mo pelong ke ne ka re, ‘Ke tlile go fetsa botshelo jwa me jotlhe le lekawana leno.’ Mme morago ga dikgwedi tse pedi re intsha, re ne ra kgaogana. Ke ne ke sa dumele!”—Anna. *
“Go ne go lebega re rata dilo tse di tshwanang. Ke ne ke setse ke lora re nyalane. Fa nako e ntse tsamaya, ke ne ka lemoga gore go na le dilo tse dintsi tse re sa tshwaneng ka tsone. Fa ke lemoga gore ke ne ke dira phoso e kgolo, ke ne ka kgaogana le ene.”—Elaine.
A o kile wa diragalelwa ke se se tshwanang? Fa go le jalo, setlhogo seno se ka go thusa.
SE O TSHWANETSENG GO SE ITSE
Go kgaogana go ka utlwisa botlhoko, tota le fa e le wena o kopileng gore lo kgaogane. Lekgarebe lengwe le le bidiwang Sarah, le le neng la kgaogana le lekau la lone morago ga dikgwedi tse thataro la re, “Ke ne ke tlhakatlhakane! Ke ne ke ratana le motho, ke akanya fela re le babedi botshelo jotlhe; go ise go ye kae, ke fa re kgaogana. Ke ne ke tle ke utlwe dipina tse re neng re di rata, seo se bo se nkgopotsa dinako tse di monate tse re nnileng le tsone. Ke ne ke tle ke ye kwa mafelong a re neng re a rata, ke bo ke utlwisiwa botlhoko ke gore ga re mmogo. Ke ne ka ikutlwa jalo le fa e ne e le nna ke rileng re kgaogane!”
Go kgaogana go ka nna molemo le fa go utlwisa botlhoko. Elaine a re: “Ga o batle go utlwisa motho yo mongwe botlhoko. Mme o a lemoga gore fa lo ka tswelela ka thatano ya lona, lo tla feleletsa lo ikutlwisitse botlhoko.” Sarah o dumalana le seo. A re: “Ke akanya gore fa o sa itumela fa lo ratana, o ka se itumele fa lo nyalane, ka jalo go molemo gore lo kgaogane.”
Go kgaogana ga go reye gore o paletswe. Ke boammaaruri gore ga se ka metlha thatano e felelang ka gore lo nyalane. Fa go na le dilo tse di masisi tse wena le motho yo o ratanang le ene lo sa dumalaneng ka tsone, go ka tswa go le molemo gore lo kgaogane. Mme fa thatano ya lona e sa atlega ga go reye gore o paletswe. O ka atlega! Jang?
SE O KA SE DIRANG
Amogela se se diragetseng. Elaine yo go builweng ka ene kwa tshimologong a re: “E ne e se tsala fela; e ne e le tsala ya botlhokwa.” Fa o kgaogana le motho yo o neng o atamalane le ene jalo, go tla go utlwisa botlhoko. Lekawana lengwe le le bidiwang Adam la re: “Fa thatano e fela, o utlwa botlhoko le fa gone o itse gore go molemo go bo lo kgaogane.” O ka tswa o ikutlwa jaaka Kgosi Dafide yo go buiwang ka ene mo Baebeleng. O ne a kwala jaana fa a ne a utlwile botlhoko: “Bosigo jotlhe ke dira gore sekanamelo sa me se nne metsimetsi.” (Pesalema 6:6) O se ka wa itlhokomolosa gore o utlwile botlhoko, go na le moo amogela gore seo se ka utlwisa botlhoko. Go amogela gore o utlwile botlhoko go tla dira gore o fole.—Molaomotheo wa Baebele: Pesalema 4:4.
Atamalana le batho ba ba amegang ka wena. Boammaaruri ke gore seo se ka tswa se se motlhofo. Anna yo go builweng ka ene pelenyana a re: “Kwa tshimologong ke ne ke sa batle go kopana le batho. Ke ne ke tlhoka nako ya go akanya ka se se diragetseng.” Le fa go ntse jalo, fa nako e ntse e tsamaya, Anna o ne a solegelwa molemo ke go atamalana le ditsala tse di neng di tla mo kgothatsa. A re: “Jaanong ke leba dilo sentle e bile ga ke tlhole ke utlwile botlhoko jaaka pele.”—Molaomotheo wa Baebele: Diane 17:17.
Ithute mo go se se diragetseng. Ipotse jaana: ‘A se se diragetseng se bontsha gore ke tlhoka go tokafatsa mo dilong dingwe? Nka dira dilo jang ka tsela e e farologaneng fa ke ratana gape?’ Lekgarebe lengwe le le bidiwang Marcia la re: “Ke ne ka kgona go akanya sentle ka se se diragetseng morago ga lobaka lo lo rileng. Le fa go ntse jalo, go ntsere lobaka gore ke akanye sentle ke sa tseega maikutlo.” Adam yo go builweng ka ene pelenyana le ene o ikutlwa jalo. A re: “Go ntsere ngwaga gore ke siame fa re sena go kgaogana, ga bo ga ntsaya lobaka lo loleele gore ke ithute mo go se se diragetseng. Se se ntiragaletseng se nthutile go le gontsi ka nna, batho ba bong bosele le ka go ratana. Jaanong ga ke tlhole ke utlwa botlhoko thata ka go bo re kgaogane.”
Rapela ka gone. Baebele ya re Modimo “o fodisa ba ba pelo e phatlogileng, o ba hapa fa ba utlwileng botlhoko gone.” (Pesalema 147:3) Le fa Modimo a ka se go tlhophele molekane e bile a ka se tshwaiwe phoso fa thatano e fela, o a go kgathalela. Bua le ene ka thapelo o mmolelele kafa o ikutlwa ka gone.—Molaomotheo wa Baebele: 1 Petere 5:7.
^ ser. 4 Maina a a mo setlhogong seno a fetotswe.


text:
41Lona beng ba batho, nayang batlhanka ba lona se se siameng, se se ba tshwanetseng, ka lo itse gore le lona lo na le Morena mo legodimong.
2Tswelelang mo thapelong, lo nne lo thantse mo go yona ka tebogo.
3Le rona lo nne lo re rapelele gore Modimo o re bulele lobati lwa Lefoko gore re bolele bosaitsiweng jwa ga Keresete, jo e bileng ke bo golegetswe,
Baef. 6:19
2 Bathes. 3:1
1 Bakor. 16:9
4gore ke tle ke bo senole, jaaka go ntshwanetse go bua.
5Tsamayang ka botlhale fa pele ga bone ba ba kwa ntle, lo sole sebaka molemo.
1 Bathes. 4:12
6A ka metlha yotlhe mafoko a lona e nne a bopelontle, a a lokilweng ka letswai, gore lo itse ka fa lo tshwanetseng go araba mongwe le mongwe ka teng.
Mar. 9:50
7Tsotlhe tsa botshelo jwa me lo tla di itsisiwe ke Tigiko, mokaulengwe yo o rategang, modiredi yo o boikanyo, motlhanka-ka-nna mo Moreneng, 8yo ke mo rometseng koo go lona ka ntlha ya moo gore lo itse ka fa re tshelang ka teng, mme a gomotse dipelo tsa lona,
9a na le Onesimo, mokaulengwe yo o boikanyo yo o rategang, yo e leng mongwe wa ga lona; ba tla lo itsise tsotlhe tsa mono.
10Aristarego, mogolegwi-ka-nna, o a lo dumedisa, le Mareko, ntsalaa Baranaba – yo lo amogetseng ditaetso ka ga gagwe. E re fa a ka tla koo go lona, lo mo tshole
27:2
– 11le Jesu yo o bidiwang Juseto. Ba thupiso ke bone fela ba e leng badiri-ka-nna mo pusong ya Modimo; ba diregile kgomotso ya me.
12Epafera o a lo dumedisa, yo e leng wa ga lona, motlhanka wa ga Keresete Jesu, yo o ntseng a lo tlhabanela ka gale ka merapelo ya gore lo eme mo thatong yotlhe ya Modimo ka botlalo le ka tlhomamo;
13gonne ke supa ka ga gagwe gore o itapisa thata ka ntlha ya lona le ka ntlha ya bone ba kwa Laodikea le ba kwa Hierapoli. 14Luka, ngaka e e rategang, le Demase ba a lo dumedisa.
Fil. 24
15Dumedisang bakaulengwe ba kwa Laodikea, le ene Nimfa le phuthego ya ntlo ya gagwe. 16E re fa lokwalo loo lo sena go buisiwa mo go lona, dirang gore lo buisiwe le mo phuthegong ya Laodikea, mme le lona lo buise lwa Laodikea. 17Rayang Aregipo lo re: “Tlhokomela tirelo e o e amogetseng mo Moreneng, o e dirafatse.”
18Tumediso ya me, ke le Paulo ke eo, ke e kwadile ka letsogo la me. Gopolang kgolego ya me. A bopelotlhomogi bo nne le lona! Amen.
2 Bathes. 3:17


text:
POTSO 14
O ka Tlhokomela Dithoto Tsa Gago Jang?
“Motho yo o ratang go ijesa menate o tla humanega; motho yo o ratang beine le leokwane ga a kitla a huma.”
“Yo o adimilweng ke lekgoba la motho yo a mo adimileng.”
“Ke mang mo go lona yo e ka reng fa a batla go aga tora a bo a sa nne fa fatshe pele a bala ditshenyegelo, gore a bone gore a o na le madi a a lekaneng go e wetsa? Go seng jalo, a ka nna a thaya motheo wa yone mme a bo a sa kgone go e fetsa, mme botlhe ba ba mo lebileng ba tla simolola go mo sotla, ba re: ‘Monna yono o ne a simolola go aga mme o ne a palelwa ke go fetsa.’”
“Fa ba sena go ja le go kgora, o ne a raya barutwa ba gagwe a re: ‘Kokoanyang manathwana a a setseng, gore sepe se se ka sa senyega.’”


text:
41Jaanong nna ke le mogolegwi mo Moreneng, ke lo kaela gore lo tsamae ka fa go tshwanetseng pitso e lo biditsweng ka yona
2ka boikokobetso jotlhe le bonolo le bopelotelele le ka go itshokelana mo loratong; 3lo tlhoafalele go boloka bongwefela jwa Mowa ka kopanyo ya kagiso: 4Ke mmele o le mongwe fela le Mowa o le mongwe fela, jaaka lo bileditswe mo tsholofelong e le nngwe fela ya go bidiwa ga lona;
5ke Morena a le mongwe fela le tumelo e le nngwe fela le kolobetso e le nngwe fela;
6ke Modimo o le mongwe fela, one Rra botlhe; o godimo ga botlhe, o dira ka botlhe, o mo go botlhe.
7Mme mongwe le mongwe wa rona o neilwe neo ya bopelotlhomogi ka fa selekanyong se Keresete o nayang ka sona.
1 Bakor. 12:11
8Ke ka moo go tweng:
“O ne a tlhatlogela
kwa bogodimong,
a tshwara batho,
a ba isa botshwarong,
a naya batho dineo.”
Bakol. 2:15
17Jaanong ke bua jaana, e bile ke bolela ke le mosupi mo Moreneng ka re: Lo se tlhole lo tshela jaaka baheitane ba tshela mo boithamakong jwa maikutlo a bone;
18ba ba fifaditsweng tlhaloganyo, ba le kgakala le botshelo jo bo tswang Modimong ka ntlha ya go sa itseng a bone, ka ntlha ya logwadi lwa dipelo tsa bone,
19ba e reng ka ba latlhegetswe ke maikutlo a botho, ba ineela mo boitaolong, ba ntse ba dira tse di maswe tsotlhe ka bopelotshetlha.
20Mme lona, Keresete ga lo a ka lwa mo ithuta jalo, 21fa ruri lo mo utlwile, mme lo rutegile ka ene, jaaka boammaaruri bo le mo go Jesu, 22gore lo apole motho yo mogologolo yo o ntseng ka fa tsamaong ya pele, yo o senyegang ka dikeletso tsa tsietso,
Bakol. 3:9
Bagal. 6:8
23le gore lo ntšhwafadiwe mo meweng ya maikutlo a lona;
24mme lo apare motho yo mošwa yo o tlhodilweng ka fa Modimong mo tshiamong le mo boitshepong jwa boammaaruri.
25Ka moo apolang maaka, mme a mongwe le mongwe a bue boammaaruri le mongwe-ka-ene; ka gonne re direlana re le ditokololo.
26Galefang, mme lo se ka lwa leofa; a letsatsi le se phirime, lo ntse lo galefile.
Jak. 1:19,20
27Le gona lo se ka lwa naya Diabolo sebaka. 28Yo o utswileng a a se tlhole a utswa, mme bogolo a a dire matsapa ka go dira se se molemo ka mabogo a gagwe gore a nne le go ka fa yo o tlhokang.
29A go se tswe lefoko lepe le le maswe mo melomong ya lona; a go tswe fela le le agang ka fa go batlegang ka teng gore le tshegofatse ba ba le utlwang.
Bakol. 3:16,17
4:6
30Se hutsafatseng Mowa o o Boitshepo wa Modimo o lo kanetsweng letsatsi la kgololo ka ona.
Baef. 1:13
31A bogalaka jotlhe le kgakalo le bogale le komano le kgalo di tlosiwe mo go lona mmogo le bosula jotlhe.
32Mme tsholanang ka bopelontle, lo utlwelane botlhoko, lo itshwarelane jaaka Modimo le ona o lo itshwaretse ka Keresete.
18:22-35
Bakol. 3:13


text:
Title: Nte ke go lome tsebe
Author: Lydia M Moeng
Size: 210mm x 148mm, 92 pages
ISBN: 978-0-620-75606-8 (print)
E nnile loeto le lentle le le botlhoko-monate go leka go ithuta gore tlhaloganyo ya motho e dira jang mo pokong.
Poko e, e nthutile gore botshelo, jaaka ngwana, sejo bo a tlhakanelwa. Ka dinako tse dingwe o ka itlhoma o le mo tseleng etswa o le kgakala le yona. Ka dinako tse dingwe o ka ithaya wa re o itse dilo tsotlhe tseo tlhokang go di itse, ntekwane ga o itse sepe.
Ke ka moo ke reng nna o utlwelle dikeletso, dikakanyo le kgalemo e e tswang mo pokong e go tokafatsa botshelo jwa gago. Kgotsa o ka tsaya malebela go tswa mo pokong e go bua le mongwe yo o tlhokang go gakololwa go dira dilo botoka.
Maboko a, a bua ka dilo tsotlhe tsa botshelo le maemo otlhe a botshelo. Netefatsa fa o na le sekhutlhwana mo sekgwameng sa gago go tsenya buka e gongwe le gongwe ko o yang teng. Ga o ne o ikotlhaela go tlhola gore ya reng ka maemo mangwe le mangwe. O seke wa e buisa o le mo lepotlapotleng. Lepotlapotla le ja podi. Tlhaba kgobe ka mmutlwa mme o tla tshega, o rothise keledi, o makale, o dumele, o ganele, o di dire tsotlhe gonne ke poko ya go aga botshelo.
Repa mme o bulege matlho le tlhaloganyo!
If you are looking for a copy of this book, you can contact the author and order from the links below:
Thank you for visiting New Voices xxx


text:
Bogadi
Bogadi ke tsamaiso ya neelano ya botsadi fa ngwana wa mosetsana a nyalwa
Bogadi bo farologana le tsamaiso ya tlwaelo ya go duela ka madi. Ka gore mo tuelong ya madi boorra monna yo nyalang ba duela madi ko go boorra mosadi yoo nyalwang, bogadi ke fa botsadi jwa mosadi yo nyalwang bo neela botsadi jwa monna yo o nyalang dimpho ele ka ntlha ya mosadi yo o nyalwang. Mme le fa go tshwana bogadi ke dilwana tse di ntshiwang ke monna yo nyalang a di ntshetsa mosadi yo a mo nyalang ka nako ya lenyalo, tse di salang dile mo taolong ya ene mosadi yoo nyalwang.


text:
A LE TLHAMILWE?
Letlalo le le Kgonang go Iphepafatsa la Leruarua
Ditshenekegi dingwe tse di nnang mo lewatleng di rata go ngaparela sekepe di bo di nna di gola mme di bakela bakgweetsi ba dikepe mathata. Ditshenekegi tseno di dira gore sekepe se tsamaye ka bonya, se dirise leokwane le lentsi e bile se nne se tlhoka go phepafadiwa gangwe le gape. Baitsesaense ba leka go kopisa mo dilong tsa tlhago gore ba rarabolole bothata jono.
Akanya ka seno: Baitsesaense ba lemogile gore leruarua la pilot whale le na le letlalo le le kgonang go iphepafatsa. Ditshenekegi tse di tshelang mo lewatleng tse di tlholang di ngaparela dikepe ga di kgone go ngaparela mo letlalong la leruarua leno. Letlalo la lone le na le jele e e kgonang go bolaya bolele le baketeria. Ka jalo, jele eno ke yone e sireletsang letlalo.
Baitsesaense ba leka go kopisa tsela e letlalo la leruarua leno le iphepafatsang ka yone. Seno se tla thusa gore ditshenekegi tsa lewatle di se ka tsa ngaparela sekepe. Mo nakong e e fetileng, dikepe di ne di pentiwa ka pente e e neng e dira gore ditshenekegi di se ka tsa di ngaparela. Mme gone, bontsi jwa dipente tseno di thibetswe ka gonne di bolaya ditshedi tsa lewatle. Ka jalo, ba batla go tsenya ditshipi tse di nang le diphatlha mo sekepeng tse di kgonang go ntsha khemikale e e seng kotsi mo ditsheding tsa lewatle. Fa khemikale eo e kopana le metsi a lewatle e itira jele e bo e ngaparela mo sekepeng. Fa nako e ntse e ya, jele eo e a oboga e bo e tswa le ditshenekegi tse di neng di kgomaretse mo go yone. Go tswa foo, go boa go nna le jele e nngwe gape e e ngaparelang sekepe.
Dipatlisiso di bontsha gore khemikale eno e ka thusa gore ditshenekegi tsa lewatle di se ka tsa ngaparela sekepe. Seno se tla thusa gore go se ka ga dirisiwa madi a mantsi go phepafadiwa dikepe gangwe le gape.
O akanyang? A letlalo le le iphepafatsang la pilot whale le itlhagetse fela? Kgotsa le tlhamilwe?


text:
51Morago ga moo Moše le Arone ba ya kwa go Farao, ba mo raya ba re: “Morena, Modimo wa Iseraele, o bua jaana a re: ‘Lesa morafe wa me o ye go ntirela moletlo mo sekakeng!’ ”
7:16
8:16
9:1,13
2Farao a fetola a re: “Morena ke mang yo ke tshwanetseng go mo utlwa, ka naya Baiseraele tsela? Ga ke itse Morena, le gona ga nka ke ka lesa Baiseraele go tsamaya.”
3Bone ba re: “Modimo wa Bahebere o kgatlhanye le rona. Nte re ye kwa sekakeng ka leeto la malatsi a le mararo, re direle Morena, Modimo wa rona, ditlhabelo, e se re gongwe a re wela ka leroborobo gongwe ka tšhaka.”
4Kgosi ya Egepeto ya ba raya ya re: “Lona, Moše le Arone, lo dielang batho mo ditirong tsa bone? Yaang kwa ditirong tsa lona.” 5Farao a ba a re: “Bonang, ba setse ba atile thata mo lefatsheng la rona. Jaanong a lona lo rata go ba ikhutsisa mo ditirong tsa bone?”
6Ka lone letsatsi leo Farao a laela bagobagobetsi ba ba mo morafeng le baokamedi ba ona a re: 7“Lo se ka lwa tlhola lo naya morafe lotlhaka lwa go bopa diekana jaaka pele. A ba ye ka bosi, ba ikgobokanyetse lotlhaka. 8Mme palo ya diekana e ba e dirileng pele lo e batle mo go bone, lo se ka lwa e fokotsa; gonne bone ke ditshwakga. Ke ka moo ba goang ba re: ‘Re lese re ye re direle Modimo wa rona ditlhabelo!’ 9A tiro e imele banna bao tota gore ba itapise ka yona, mme ba se ka ba tlhokomela mafoko a maaka.”
10Ke fa bagobagobetsi ba morafe le baokamedi ba ona ba tswa ba raya morafe ba re: “Farao o bua jaana a re: ‘Ga nka ke ka lo naya lotlhaka. 11Yaang ka nosi lo ipatlele lotlhaka, kwa lo ka lo bonang teng, mme tiro ya lona ga e ne e fokodiwa ka gope.’ ” 12Ke fa morafe o phatlalala le lefatshe lotlhe la Egepeto go kgobokanya dirite boemong jwa lotlhaka. 13Mme bagobagobetsi ba ba potlakisa ba re: “Fetsang ditiro tsa lona tsa letsatsi ka nako ya tsona jaaka pele, fa lo sa ntse lo fiwa lotlhaka.” 14Baokamedi ba e leng Baiseraele ba ba neng ba beilwe ke bagobagobetsi ba ga Farao mo go bone ba itewa, ba bodiwa ga twe: “Ke ka ntlha ya eng, fa maabane le kajeno lo sa fetsa palo ya diekana e lo e laetsweng jaaka gale?”
15Ke fa baokamedi ba e leng Baiseraele ba ya kwa go Farao ba mo goela ba re: “Ke ka ntlha ya eng, fa o direla batlhanka ba gago jaana? 16Batlhanka ba gago ga ba fiwe lotlhaka, mme ba ntse ba re raya ba re: ‘Bopang diekana!’ Bona, batlhanka ba gago ba a itewa, morafe wa gago o dirwa baleofi.”
17Mme a fetola a re: “Ditshwakga ke lona, lo metlapa! Ke ka moo lo buang lo re: ‘Re lese re ye re direle Morena ditlhabelo!’ 18Tsamayang lo ye tirong! Ga lo kitla lo fiwa lotlhaka, mme lo bope palo ya diekana e e beilweng.” 19Ke fa baokamedi ba e leng Baiseraele ba iphitlhela ba le mo bothateng ka lefoko le le reng: “Lo se ka lwa fokotsa palo ya diekana tsa lona e e beilweng ya letsatsi le letsatsi.”
20Ya re ba tswa kwa go Farao, ba kopana le Moše le Arone ba ba neng ba eme teng go ba kgatlhantsha. 21Ba ba raya ba re: “A Morena a lo bone, a lo atlhole; gonne lo re nkgisitse fa pele ga Farao le batlhanka ba gagwe, lwa ba lwa tsenya tšhaka mo diatleng tsa bone go re bolaya.”
22Moše a boela kwa Moreneng a re: “Morena, ke ka ntlha ya eng, fa o direla morafe o bosula? A o nthometse gona? 23Fa e sa le ke tsena kwa go Farao go bua ka leina la gago, a simolola go direla morafe o bosula. Le gona ga o ise o golole morafe wa gago gope.”


text:
361E rile ka ngwaga wa bone wa ga Joyakime, morwa Josia, kgosi ya Juta, ga tla lefoko le kwa go Jeremia le tswa mo Moreneng la re:
2“Itseele buka e e kwalelang, o kwale mafoko otlhe mo go yona a ke a buileng nao ka ga Iseraele le ka ga Juta le ka ga ditšhaba tsotlhe go tloga ka letsatsi le ke simolotseng ka lone go bua nao, go tloga malatsing a ga Josia go fitlha letsatsing la kajeno. 3Fa Bajuta ba utlwa ka ga dikotlo tsotlhe tse ke ikaeletseng go ba otla ka tsona, ka gongwe ba tla tlhabologa, ba boa, mongwe le mongwe mo tseleng e e bosula ya gagwe gore ke ba itshwarele molato wa bone le maleo a bone.”
4Ke fa Jeremia a bitsa Baruge, morwa Neria, mme Baruge a kwala tse di tswang mo molomong wa ga Jeremia, a kwala mafoko otlhe a Morena a o a buileng nae, mo bukeng e e kwalelang.
5Le gona Jeremia a laela Baruge a re: “Ke tshwaregile, ke palelwa ke go ya kwa Ntlong ya Morena, 6mme wena yaa o tsene, o buise mafoko a Morena mo bukeng a o a kwadileng a tswa mo molomong wa me, o a buise mo ditsebeng tsa morafe mo Ntlong ya Morena ka letsatsi la go itima dijo; le gona o a buise mo ditsebeng tsa Bajuta botlhe ba ba tswang mo metseng ya bone. 7Ka gongwe ba tla ikokobetsa ka mekokotlelo fa pele ga Morena, ba tlhabologa, ba boa, mongwe le mongwe mo tseleng e e bosula ya gagwe; gonne bogale bo bogolo le kgalefo e kgolo tse Morena o bopetseng morafe o ka tsona.”
8Mme Baruge, morwa Neria, a dira gotlhe jaaka moporofeti Jeremia a mo laetse, a buisa mafoko a Morena mo bukeng mo Ntlong ya Morena.
9Ga dirafala jalo ka ngwaga wa botlhano wa puso ya ga Joyakime, morwa Josia, kgosi ya Juta, mo kgweding ya robongwe, mogang batho botlhe ba bileditsweng letsatsing la go itima dijo fa pele ga Morena, e le ba ba mo Jerusalema le batho botlhe ba ba tlileng kwa Jerusalema ba tswa kwa metseng ya Juta. 10Ke fa Baruge a buisa mafoko a ga Jeremia mo bukeng, mo Ntlong ya Morena, e leng mo ntlwaneng ya ga Gemaria, morwa Safane, mokwaledi, e e mo lapeng le le kwa godimo, fa mojakong wa Kgoro e Ntšhwa ya Ntlo ya Morena, a a buisa mo ditsebeng tsa batho botlhe.
11Jaanong ya re Migaya, morwa Gemaria, morwa Safane, a sena go utlwa mafoko otlhe a Morena a a tswang mo bukeng, 12a fologela kwa ntlong ya kgosi, a tsena mo ntlwaneng ya mokwaledi, a fitlhela dikgosana tsotlhe di ntse teng mo lekgotleng, e leng Elisama, mokwaledi, le Delaya, morwa Semaya, le Elenathane, morwa Agebore, le Gemaria, morwa Safane, le Setekia, morwa Hananya, le dikgosana tsotlhe. 13Mme Migaya a ba itsise mafoko aotlhe a o neng a a utlwile Baruge a ntse a a buisa mo ditsebeng tsa batho. 14Ke fa dikgosana tsotlhe di roma Jehudi, morwa Nethanya, morwa Selemia, morwa Khuši, kwa go Baruge, ba mo raya ba re: “Buka e o e buisitseng mo ditsebeng tsa batho, e tsee ka seatla, o tle kwano ka yona!” Baruge, morwa Neria, a tsaya buka ka seatla, a ya kwa go bone. 15Ba be ba mo raya ba re: “A ko o nne fatshe, o e buise mo ditsebeng tsa rona.” Mme Baruge a e buisa mo ditsebeng tsa bone. 16Jaanong ya re ba sena go utlwa mafoko otle a, ba lebana ba tshogile ba raya Baruge ba re: “Re tshwanetse go begela kgosi mafoko aotlhe a.” 17Le gona ba botsa Baruge ba re: “A ko o re tlhalosetse go re o kwadile jang mafoko aotlhe a, a a tswang mo molomong wa gagwe?”
18Baruge a ba raya a re: “O ne a mpolelela mafoko aotlhe a ka molomo wa gagwe, mme nna ka a kwala mo bukeng ka enke.” 19Ke fa dikgosana di raya Baruge di re: “Tsamaya lo iphitlhe, wena le Jeremia, mme go se ka ga itse ope kwa lo leng teng!”
20Tsa ba tsa ya kwa lapeng la kgosi – buka yona tsa bo di e beile mo ntlwaneng ya mokwaledi Elisama – tsa itsise mafoko aotlhe a mo ditsebeng tsa kgosi. 21Ke fa kgosi e roma Jehudi gore a tsee buka ele. A ya a e tsaya kwa ntlwaneng ya mokwaledi Elisama; a feta a e buisa mo ditsebeng tsa kgosi le mo ditsebeng tsa dikgosana tsotlhe tse di neng di eme fa pele ga kgosi. 22Mme kgosi ya bo e ntse mo ntlong ya mariga – kana e ne e le kgwedi ya robongwe – e ora molelo o o tukang mo leisong fa pele ga yona. 23Jaanong fa Jehudi a sena go buisa matlhare a le mane le fa e le a mararo, kgosi ya a kgaola ka thipa ya mokwaledi, ya a latlhela mo molelong o o mo leisong, ga tsamaya buka yotlhe ya felelela mo molelong o o mo leisong. 24Mme kgosi le batlhanka botlhe ba yona ga ba a ka ba tshoga le e seng go ikgagola diaparo, le fa ba utlwile mafoko aotlhe a.
25Fela Elenathane le Delaya le Gemaria ba ne ba rapela kgosi thata gore e se ka ya fisa buka, mme ga e a ka ya ba utlwa. 26Le gona kgosi ya laela Jeramele, morwa kgosi, le Seraya, morwa Aseriele, le Selemia, morwa Abetele gore ba tshware mokwadi Baruge le moporofeti Jeremia, mme Morena o ne a ba fitlhile.
27Jaanong ya re kgosi e sena go fisa buka ele le mafoko a Baruge o neng a a kwadile a tswa mo molomong wa ga Jeremia, Lefoko la Morena la tla kwa go Jeremia la re:
28“Boelela o tsee buka e nngwe, o kwale mafoko otlhe a pele mo go yona, a a neng a le mo bukeng ya ntlha e Joyakime, kgosi ya Juta, o e fisitseng. 29Mme o bue ka ga Joyakime, kgosi ya Juta, o re: ‘Morena o bua jaana a re: Wena o fisitse buka eo wa re: Ke ka ntlhaang, fa o kwadile mo go yona wa re: Ruri, kgosi ya Babele e tla tla, e senya lefatshe le, e fedisa batho le diruiwa mo go lone?
7:20
9:9
30Ke ka moo Morena a buang jaana ka ga Joyakime, kgosi ya Juta, a re: Ga a kitla a nna le ngwana yo o ntseng mo sedulong sa bogosi sa ga Dafita, mme setoto sa gagwe se tla bo se namaletse mo serameng bosigo le mo bolelong motshegare, se latlhilwe.
31Mme ene le losika lwa gagwe le batlhanka ba gagwe ke tla ba beletsa molato wa bone; bone le baagi ba Jerusalema le banna ba Juta ke tla ba tlisetsa tatlhego yotlhe e ke ba bopetseng ka yona, mme ba se ka ba utlwa.’ ”
32Ke fa Jeremia a tsaya buka e nngwe, a e neela mokwaledi Baruge, morwa Neria; mme mafoko aotlhe a buka e Joyakime, kgosi ya Juta, a e fisitseng ka molelo, ene a a kwala gape mo go yona a tswa mo molomong wa ga Jeremia. A ba a okediwa ka mafoko a mantsi a a tshwanang le ona.


text:
Dorekase yo o pelotshweu o tsosiwa mo baswing (36-43)
9 E re ka Saulo a ne a ikemiseditse go bogisa le go bolaya barutwa ba Morena,+ o ne a ya kwa moperesiting yo mogolo2 mme a mo kopa makwalo a a yang kwa disinagogeng kwa Damaseko, gore fa a ka fitlhela banna mmogo le basadi ba e leng ba Tsela,*+ a ba tlise mo Jerusalema ba bofilwe.3 Jaanong fa a ntse a tsamaya e bile a atamela Damaseko, ka tshoganyetso lesedi le le tswang kwa legodimong le ne la phatsima go mo dikologa,+4 mme o ne a wela fa fatshe a bo a utlwa lentswe le mo raya le re: “Saulo, Saulo, o mpogisetsa eng?”5 O ne a re: “O mang Morena?” Lentswe leo le ne la re: “Ke nna Jesu,+ yo o mmogisang.+6 Le fa go ntse jalo, ema mme o ye kwa motseng, mme o tla bolelelwa se o tshwanetseng go se dira.”7 Jaanong banna ba ba neng ba tsamaya le ene ba ne ba eme fela ba didimetse ba utlwa modumo wa lentswe, mme ba sa bone ope.+8 Foo Saulo o ne a ema, mme gone le fa matlho a gagwe a ne a bulegile, o ne a sa kgone go bona sepe. Ka jalo, ba ne ba mo goga ka seatla ba mo isa kwa Damaseko.9 O ne a fetsa malatsi a le mararo a sa bone sepe,+ a sa je e bile a sa nwe.10 Go ne go na le morutwa mongwe yo o neng a bidiwa Ananiase+ kwa Damaseko, mme Morena o ne a bua le ene mo ponatshegelong a re: “Ananiase!” O ne a re: “Ke fano Morena.”11 Morena o ne a mo raya a re: “Ya kwa mmileng o o bidiwang Tlhamalalo, mme o ye kwa ntlong ya ga Judase o bo o batla monna yo o bidiwang Saulo, yo o tswang kwa Tareso.+ Gone jaanong o a rapela,12 mme mo ponatshegelong o bone monna yo o bidiwang Ananiase a tsena a bo a mmaya diatla gore a tle a kgone go bona gape.”+13 Mme Ananiase o ne a re: “Morena, ke utlwile batho ba le bantsi ba bua ka monna yono, ba bua dilo tsotlhe tse di utlwisang botlhoko tse a neng a di dira batho ba gago kwa Jerusalema.14 Mme jaanong baperesiti ba bagolo ba mo neile taolo ya gore a tshware* botlhe ba ba bitsang leina la gago.”+15 Le fa go ntse jalo, Morena o ne a mo raya a re: “Tsamaya! ka gonne monna yono ke sejana se ke se tlhophileng+ gore a ye go rera ka leina la me kwa ditšhabeng+ le kwa dikgosing+ le kwa Baiseraeleng.16 Gonne ke tla mmontsha ka tlhamalalo gore o tshwanetse go boga go le kana kang ka ntlha ya leina la me.”+17 Ka jalo, Ananiase o ne a tsamaya mme a tsena mo ntlong e Saulo a neng a nna mo go yone, a mmaya diatla a bo a re: “Saulo, mokaulengwe, Morena Jesu yo o neng a iponatsa mo go wena fa o ne o le mo tseleng o tla kwano, o nthomile gore ke go thuse gore o kgone go bona gape o bo o tladiwe ka moya o o boitshepo.”+18 Mme ka yone nako eo, go ne ga wa dilo tse di tshwanang le makape mo matlhong a gagwe, mme o ne a kgona go bona gape. Go tswa foo o ne a kolobediwa,19 mme o ne a ja dijo a bo a nna le maatla gape.O ne a nna malatsinyana le barutwa mo Damaseko,+20 mme ka yone nako eo o ne a simolola go rera ka Jesu mo disinagogeng, a bolela gore Jesu ke Morwa Modimo.21 Mme botlhe ba ba neng ba mo utlwa ba ne ba gakgametse mme ba ne ba re: “A monna yono ga se ene yo o neng a bogisa batho ba ba kwa Jerusalema ba ba bitsang leina leno?+ A o ne a sa tlela kwano go tla go ba tshwara le go ba isa* kwa baperesiting ba bagolo?”+22 Mme Saulo o ne a tswelela a atlega mo tirong ya go rera e bile o ne a akabatsa Bajuda ba ba neng ba nna mo Damaseko, ka gonne o ne a ntsha mabaka a a utlwalang sentle a gore Jesu ke Keresete.+23 Jaanong fa malatsi a le mantsi a sena go feta, Bajuda ba ne ba loga leano la go mmolaya.+24 Le fa go ntse jalo, Saulo o ne a utlwa ka leano leo le ba neng ba le mo logela. Gape ba ne ba disa dikgoro ka kelotlhoko bosigo le motshegare gore ba tle ba mmolaye.25 Ka jalo, barutwa ba gagwe ba ne ba mo tsaya bosigo mme ba mo folosetsa kwa tlase ka phatlha e e mo loboteng, ba mo isa kwa tlase a le mo mmanking.+26 Fa a goroga kwa Jerusalema,+ o ne a dira maiteko a gore a kopane le barutwa, le fa go ntse jalo, botlhe ba ne ba mo tshaba, ka gonne ba ne ba sa dumele gore e ne e le morutwa.27 Ka jalo, Barenabase+ o ne a mo thusa mme a mo isa kwa baaposetoloing a bo a ba bolelela dintlha tsotlhe tsa kafa Saulo a neng a bone Morena+ ka gone mo tseleng le gore Morena o ne a buile le Saulo. Mme gape o ne a ba bolelela kafa Saulo a neng a bua ka bopelokgale ka gone mo leineng la ga Jesu kwa Damaseko.+28 Ka jalo, o ne a nna le bone, mme o ne a tsamaya ka kgololesego* mo Jerusalema a bua ka bopelokgale mo leineng la Morena.29 O ne a bua le Bajuda ba ba buang Segerika e bile a ganetsana le bone, le fa go ntse jalo, bone ba ne ba batla go mmolaya.+30 E rile bakaulengwe ba utlwa ka seno, ba ne ba mo isa kwa Kaesarea ba bo ba mo romela kwa Tareso.+31 Eleruri, barutwa botlhe mo Judea, Galalea le Samarea+ ba ne ba tshela ka kagiso, mme ba ne ba nonotshiwa; e re ka ba ne ba bontsha gore ba boifa Jehofa* e bile ba amogela kgomotso ya moya o o boitshepo,+ ba ne ba nna ba oketsega.32 Jaanong fa Petere a ntse a tsamaya mo kgaolong eo yotlhe, o ne a tla le mo bathong ba Modimo ba ba neng ba nna mo Lida.+33 Fa a le koo o ne a bona monna mongwe yo o bidiwang Aenease, yo o neng a na le dingwaga di le robedi a rapame mo bolaong jwa gagwe, ka gonne a sa kgone go tsamaya ka ntlha ya bolwetse.34 Petere o ne a mo raya a re: “Aenease, Jesu Keresete o a go fodisa.+ Tsoga mme o alole bolao jwa gago.”+ Mme o ne a tsoga ka yone nako eo.35 Fa botlhe ba ba neng ba nna mo Lida le mo Lebaleng la Sharona ba mmona, ba ne ba dumela mo Moreneng.36 Jaanong kwa Jopa go ne go na le morutwa mongwe yo o neng a bidiwa Tabitha, leina le fa le ranolwa le rayang “Dorekase.”* O ne a itsege ka go dira ditiro tse di molemo le go thusa bahumanegi.37 Fa Petere a ne a le kwa Lida, Dorekase o ile a lwala a bo a swa. Ka jalo, ba ne ba mo tlhapisa ba bo ba mo latsa mo phaposing e e kwa godimo.38 E re ka Lida e ne e le gaufi le Jopa, fa barutwa ba utlwa gore Petere o ne a le kwa motseng oo, ba ne ba roma banna ba le babedi kwa go ene gore ba ye go mo kopa ba re: “Tsweetswee tla mo go rona ka bonako.”39 Foo Petere o ne a tsamaya le bone. Mme fa a goroga, ba ne ba mo isa kwa phaposing e e kwa godimo; mme batlholagadi botlhe ba ne ba ya kwa go ene ba lela e bile ba mmontsha diaparo tsotlhe tse Dorekase a neng a di dirile fa a ne a sa ntse a tshela.40 Go tswa foo, Petere o ne a ntshetsa mongwe le mongwe kwa ntle,+ mme o ne a khubama a bo a rapela. O ne a retologela kwa setopong a bo a re: “Tabitha, tsoga!” Tabitha o ne a bula matlho, mme fa a bona Petere, o ne a rapamologa.+41 Petere o ne a mo tshwara ka seatla a bo a mo emisa. Go tswa foo, o ne a bitsa batho ba Modimo le batlholagadi mme botlhe ba ne ba bona gore Tabitha o a tshela.+42 Seno se ne sa itsiwe mo Jopa yotlhe, mme batho ba le bantsi ba ne ba dumela mo Moreneng.+43 Petere o ne a nna mo Jopa malatsi a le mmalwa, a nna le monna mongwe yo o bidiwang Simone yo o neng a suga matlalo.+
Dintlha Tse di Kwa Tlase
^ Go tewa tsela e Bakeresete ba tshelang ka yone le dithuto tsa bone.


text:
Winnie Mandela
Leina la gagwe la Sethosa Nomzamo: Go tshwaela go “o a lekang”. Leina la gagwe ka botlalo e ne e le Nomzamo Winifred Zanyiwe Madikizela.
Winnie Madikizela-Mandela o gakologelwa gantsi e le “Mmaagwe Setšhaba” le dikgaratlho tse a di boneng jaaka mosadi wa ga Nelson Mandela ka go tsenngwa mo kgolegelong. A simolola tiro ya gagwe jaaka modirediloago, Winnie o dirile ditlhabelo di le dintsi mo mme a neela botshelo jwa gagwe go lwantsha ditlhoka bosiamisi tse a neng a di bona di mo dikologile, a nna molwela kgololosego ka tshwanelo ya gagwe.
SouthAfrica.co.za e sekaseka botshelo jwa gagwe le seabe mo nageng e e tshwaraganeng e re tshelang mo go yona gompieno, go tswa kwa ditshimologong tsa gagwe tsa boikokobetso kwa Transkei go nna kwa pele ga mokgatlho wa kgololosego wa Aforika Borwa.
Ka di 26 Lwetse 1936, Nomzamo Winifred Zanyiwe Madikizela o ne a belegwe kwa Motseng wa Bizana kwa se se neng se bidiwa Transkei (Kapa Botlhaba)....more
Go nyalwa le mongwe wa baganetsi ba ba itsegeng thata ba Tlhaolele go ne go se bonolo. Winnie o ne a tshwaragane le kgaratlhelo ya gagwe le ena, le fa a ne a le moimana....more
1960 le 1961 di tlisitse boitumelo go Winnie ka botsalo jwa ngwana wa gagwe wa bobedi, Zindziswa, le tshwetso ya monna wa gagwe, Nelson Mandela ya go se bonwe molato wa Tshekong ya Go Senyetsa puso e e simolotseng ka 1956....more
Go sa kgathalasege ditaelo tsa go iletsa metsamao ya gagwe, Winnie Mandela o tsweletse go nna matlhagatlhaga mo kgaratlhong kgatlhanong le kgethololo ya semorafe....more
Morago ga Winnie a ne a gololwa mo botshabi ba gagwe kwa Brandfort o ne a letlelelwa go boela kwa gae ka 1986. Fa a boa o fitlhetse gore tikologo ya gagwe e ne e setse e le kotsi le bašwa ba tsamaisa dikhuduego le puso e tsentse maemo a tshoganyetso....more
Ka maswabo Winnie Mandela o ne a tlhokafala ka 2 Moranang 2018 a na le dingwaga di le 81, morago ga boga lobaka lo lo leele. O ne a dikaganyeditswe ke balelapa le bao ba mo ratang fa a ne a tlhokafala....more